Sinu Željka Mitrovića određen pritvor od mesec dana! - ShowBiz - Region - Vesti - Svet Plus\n21:55 21. JUL 2013.\n"Evo ga, to je moj sin. Radite sa njim šta hoćete", ovo je policajcima prilikom ulaska u prostorije Policijske uprave Beograd rekao Željko Mitrović, vlasnik TV "Pink", dok im je u ruke predavao sina Aleksandra Mitrovića, koji je u četvrtak uveče na pešačkom prelazu automobilom usmrtio gimnazijalku Andreu Anu Bojanić (17).\nKako prenosi "Alo", Mitrović je bio korektan i nije zahtevao nikakve povlastice za svog sina, koji je pobegao posle nesreće. "Mitrović je bio zabrinut, a njegov sin se nije ponašao nadmeno na saslušanju u policiji", kaže sagovornik blizak istrazi.\nAleksandar Mitrović je juče saslušan kod dežurnog istražnog sudije Višeg suda u Beogradu Dragoljuba Zdravkovića, koji mu je odredio pritvor do mesec dana.\n"Mitrovićev sin je na saslušanju izjavio da se kaje i da mu veoma žao što je devojka stradala. Rekao je da je istraumiran zbog svega. On je ispričao da je te večeri vozio brzinom od 70 do 80 kilometara na sat, a da mu je na semaforu bilo upaljeno zeleno svetlo. Tvrdi i da je devojci bilo crveno na semaforu i da je pokušao da koči. Naveo je da je posle nesreće pobegao zbog velikog šoka", navodi izvor.\nU zgradu beogradske Palate pravde juče nije mogao da uđe Željko Mitrović, a njegov sin je u poslepodnevnim satima odveden u Okružni zatvor. Protiv njega je pokrenuta istraga zbog sumnje da je počinio teško krivično delo protiv bezbednosti javnog saobraćaja i nepružanja pomoći povređenom licu u saobraćajnoj nesreći.\nDušica Ristić, portparol Višeg suda u Beogradu, kaže da je Mitroviću pritvor određen zbog opasnosti da bi mogao da utiče na svedoke, kao i zbog težine krivičnog dela koje mu se stavlja na teret, za koje je zaprećena kazna od preko 10 godina zatvora.\nAleksandar Mitrović se zasad tereti da je prošao kroz crveno svetlo, ali će snimci kamera sa raskrsnice i okolnih radnji da pokažu ko je imao prednost. "Prema jednoj verziji, na snimcima se nazire zeleno svetlo, a na pešačkom je crveno. Međutim, to još treba da veštačenjem bude tačno utvrđeno. I pored toga, on je morao da vozi brzinom od 40 kilometara na sat, ali i da prikoči ako je devojka već zakoračila na pešački prelaz", kaže sagovornik.


Notari overili 165.000 potpisa birača\nFoto: Večernji list / screenshot\nJavni beležnici overili su oko 165.000 potpisa podrške kandidatima na izborima za predsednika Srbije, zakazanim za 2. april, saoštila je danas Javno-beležnička komora.\nKako se kaže u saopštenju komore, notari su u periodu od 3. do 12. marta, koliko je trajalo prikupljanje potpisa, na terenu proveli ukupno 8.062 radna sata.\nNa poslovima overe potpisa bile su angažovane sve 152 javno-beležničke kancelarije, a kandidatima je na raspolaganju bilo ukupno 438 službenika, kao i više stotina administrativnih radnika.\n- Overa potpisa podrške birača obavljenaje u skladu sa zakonom i prema redosledu podnošenja zahteva predlagača. Sve stranke i pokreti koji su podneli pismeni zahtev za overu potpisa podrške birača imali su na raspolaganju overitelje u prvom slobodnom terminu, a broj prikupljenih potpisa zavisio je isključivo od organizovanosti kandidata i odziva birača koji ga podržavaju - navodi se u saopštenju.\nĐilas sutra predaje potpise, konvencija u podne\nZukorlić počeo da prikuplja potpise, Prokić nosilac liste\nVučić potpisom podržao listu "Aleksandar Vučić - Zato što volimo Beograd"\nObradović za Blicsport: Zbog Zvezde sam spavao samo jedan sat


Oliver Varhelji, komesar za proširenje i susjedsku politiku Evropske unije, saopštio je da pozdravlja odluku Vlade Srbije da ne protjera ambasadora Crne Gore i pozvao Crnu Goru da uradi isto.\n"Pozdravljam odluku Vlade Srbije da ne protjera ambasadora Crne Gore. Pozivam Crnu Goru da uradi isto. Poštovanje dobrih komšijskih odnosa i regionalna saradnja su kameni temeljci proširenja Evropske unije i Procesa stabilizacije i pridruživanja", napisao je Varhelji na društvenoj mreži Tviter.\nPrethodno je premijerka Srbije Ana Brnabić izjavila da će biti povučena odluka o proglašavanju Tarzana Miloševića, crnogorskog ambasadora u Srbiji, nepoželjnom osobom, kao i zahtev da napusti njenu teritoriju.\n"Večeras ćemo povući odluku o proterivanju ambasadora Crne Gore u Beogradu Tarzana Miloševića, kao unilateralni, jednostrani akt, jer su nam iznad svega važni dobri odnosi", izjavila je premijerka Srbije.\nVučić, Selaković i Stefanović o odluci Srbije\nPredsednik Srbije Aleksandar Vučić izjavio je da je povlačenje odluke o proterivanju ambasadora Crne Gore Tarzana Miloševića dobra za zemlju jer su, kako je objasnio, život i odnosi između komšija mnogo više od konvencija.\n"Odustajanjem od proterivanja ambasadora možemo da pokažemo svoju snagu, a ne slabost. Napravili smo dobru stvar za našu zemlju, ne treba da se ponašamo kao dva ovna na brvnu", rekao je Vučić u Kruševcu posle obilaska područja na kome se gradi takozvana Kovid bolnica.\nNikola Selaković, ministar spoljnih poslova Srbije, izjavio je da je Srbija postupila dostojanstveno i pružila ruku Crnoj Gori sa kojom želi da uspostavi najbolje moguće odnose.\nSelaković je za Radioteleviziju Srbije rekao da je uveren da ambasador Srbije u Crnoj Gori Vladimir Božović nije napravio diplomatski prekršaj, kako je navedeno u obrazloženju crnogorske vlade.\nBorislav Stefanović, zamenik predsednika opozicione Stranke slobode i pravde i nekadašnji politički direktor u Ministarstvu spoljnih poslova, kritikovao je odluku Vlade Srbije o povlačenju recipročnih mera prema Crnoj Gori.\n"Države nikad ne menjaju takve odluke. Ovako ste priznali da je odlazeća crnogorska vlast u pravu i da ste poslali potpuno neodgovarajuću osobu u Podgoricu, pa ste brže bolje pojeli sopstvenu odluku, čime ste samo dodatno pokazali da od Srbije pravite banana državu", ukazao je Stefanović u saopštenju.\nCrnogorsko Ministarstvo vanjskih poslova saopštilo je u subotu da je od ambasadora Srbije zatraženo da napusti Crnu Goru, kako je objašnjeno, zbog omalovažavanja te države.\nTakođe, u obrazloženju te odluke navedeno je i da je Božović unizio i najviše zakonodavno i predstavničko telo - Skupštinu Crne Gore.\nBrnabić je u obraćanju medijima rekla da je odluka doneta inicijativu Vučića predsednika Srbije i posle konsultacija sa Srbima iz Crne Gore.\nPrema njenim rečima predsednik države ih je zamolio da razmotre subotnju odluku donetu pošto je Crna Gora proglasila ambasadora Srbije Vladimira Božovića nepoželjnom osobom.\n"Pozvao nas je da se konsultujemo o odluci da Milošević u roku od 72 sata napusti Srbiju donetoj kao recipročnoj meri u skladu sa diplomatskim protokolima i Bečkom konvencijom", rekla je Brnabić.\nPremijerka Srbije je prenela da je, kako je ukazala Aleksandar Vučić rekao da podržava tu odluku i da su konvencije važne.\n"Ali, život, prijateljstvo i saradnja Srbije sa Crnom Gotom su važniji i da treba pružiti još ruku saradnje i prijateljstva", prenela je novinarima premijerka Srbije Vučićeve reči.\nOna je ukazala i da se nada da će taj gest biti protumačen kao akt dobre volje i da će Srbija nastaviti da gradi dobre odnose sa Crnom Gorom.\n"Izjava Božovića zbog koje je proglašen personom non grata i u kojoj nekoliko puta poziva na jedinstvo i slogu ni na koji način nije mogla da bude razlog da se ambasador Srbije izbaci iz jedne zemlje", primetila je Brnabić - dodavši da smatra da su vlasti u Crnoj Gori čekale da se, kako kaže, nešto desi kako bi izbacile ambasadora Srbije.\n"Mi ne želimo da imamo takav neprijateljski akt prema Crnoj Gori i zbog toga smo doneli ovu odluku,", zaključila je ona.\nOdluku kojom je ambasador Srbije proglašen nepoželjnom osobom i zamoljen da napusti teritoriju Crne Gore donele su odlazeće crnogorske vlasti koje predvodi Demokratska partija socijalista.\nNakon parlamentarnih izbora održanih u julu - Crna Gora je trenutno u fazi formiranja nove izvršne vlasti koju bi trebalo da čini koalicija lista "Za budućnost Crne Gore", "Mir je naša nacija" i "Crno na bijelo".\nEvropska komisija o značaju dobrosusedskih odnosa\nPrethodno se tokom dana o diplomatskom sporu dve države oglasila i Ana Pisonero, portparolka Evropske komisije.\n„Poštovanje dobrosusedskih odnosa je kamen temeljac procesa proširenja i pridruživanja i stabilizacije“, rekla je novinarima u Briselu Ana Pisonero, portaprolka Evropske komisije (EK) povodom diplomatskog spora Srbije i Crne Gore koje su ambasadorima otkazale gostoprimstvo, objavio je Radio Slobodna Evropa.\nLideri Demokratskog fronta razgovarali sa državnim vrhom Srbije\nAndrija Mandić i Milan Knežević, lideri crnogorskog Demokratskog fronta, razgovarali su u nedelju sa predsednikom Srbije Aleksandrom Vučićem i državnim vrhom Srbije o odluci crnogorskog Ministarstva inostranih poslova da proglasi ambasadora Vladimira Božovića personom non grata, saopštio je Demokratski front.\n“Sledeći nacionalne interese srpskog naroda u borbi za njegov opstanak u Crnoj Gori, lideri Demokratskog fronta se snažno zalažu da buduća vlast napravi radikalni zaokret u spoljnoj politici i odnose Srbije i Crne Gore podigne na najviši nivo”, navedeno je u saopštenju.\nU saopštenju Demokratskog fronta se navodi da su Mandić i Knežević ponovili da Božović nije saopštio ništa što ne misli i ne govori svaki Srbin u Crnoj Gori.\n"Vučiću i srpskom državnom vrhu Mandić i Knežević su rekli da bi Srbija trebalo da uradi sve što je u njenoj moći da se zaustave ovakvi i slični antisrpski dukljanski naumi, kako bi se stvorile pretpostavke da se nakon 2. decembra u najkraćem mogućem roku odnosi dve bratske države unaprede i podignu na najviši mogući nivo", zaključuje se u saopštenju.\nCrnogorsko Ministarstvo inostranih poslova proglasilo je u subotu Božovića personom non grata zbog, kako su naveli, dužeg i kontinuiranog mešanja u unutrašnje stvari Crne Gore, kao i zbog ponašanja i izjava nespojivih sa uobičajenim i prihvatljivim standardima obavljanja diplomatske funkcije.\nNakon toga je Ministarstvo spoljnih poslova Srbije odgovorilo recipročnom merom i za personu non grata proglasilo crnogorskog ambasadora u Beogradu Tarzana Miloševića - koja jee u međuvremenu povučena.\n„Crna Gora i Srbija se solidno kreću ka svom napretku u pristupanju Evropskoj uniji“, dodala je Pisonero.\nKrivokapić: Nova Vlada će raditi na ozdravljenju odnosa sa Srbijom\nMandatar za sastav crnogorske Vlade Zdravko Krivokapić saopštio je da žali zbog odluke Ministarstva vanjskih poslova Crne Gore da ambasadora Srbije Vladimira Božovića proglasi za personu non grata i recipročnih mjera Beograda.\n“Takvi akti nijesu u duhu evropskog puta i dobre regionalne saradnje prijateljskih država”, napisao je Krivokapić na Tviteru.\nOn je ocijenio da “odlazeći režim ni u svojim posljednjim danima ne preza od polarizacije društva i produbljivanja podjela”.\n“Nova Vlada će raditi na ozdravljenju odnosa Crne Gore sa Srbijom, promovisaćemo istinski dobrosusjedsku politiku s Beogradom, kao i sa svima u regionu, po principu suverenosti, nezavisnosti i nemiješanja u unutrašnje stvari drugih država”, rekao je Krivokapić i dodao: “uzajamno poštovanje biće naša mjera”.\nAdministrator Mitropolije crnogorsko-primorske SPC, episkop Joanikije, saopštio je, povodom protjerivanja ambasadora Srbije da je tim potezom “odlazeća vlast, kao i nebrojeno puta do sada, pokazala je da joj lijeka nema, osim ako se neko od njenih pripadnika jednoga dana pokaje. Daj Bože!"\nEpiskop Joanikije je dodao da je uvjeren da, kako se ukazao, velika većina građana želi vlast koja će učiti i poštovati istoriju Crne Gore kakva ona jeste.\n"Bez potrebe da je prekraja, sužava ili zloupotrebljava, koja će njegovati unutrašnji dijalog radi stabilnosti države i međusobnog uvažavanja onih koji različito misle i vjeruju, kojoj neće biti potrebni diplomatski skandali i koja će sa svim narodima i zemljama u regionu, a i šire, znati da uspostavi najbolje odnose. Posebno sa bratskom Srbijom”, naveo je Joanikije.\nReagujući na tvrdnje koje je izneo velikodostojnik Mitropolije crnogorsko-primorske - Branko Lukovac, predsednik Saveta Igmanske inicijative za Crnu Goru, poručio je da je uplitanje crkve u vođenje unutrašnje ili spoljne politike države apsolutno je neustavno.\n"Neophodno je da se Srpska pravoslavna crkva (SPC) što pre oslobodi takvih ambicija. Izgleda da Joanikije želi da nastavi sa praksom sistematskog angažovanja Mitropolije crnogorsko primorske kako u unutrašnjim političkim pitanjima, tako i kada je reč o spoljnopolitičkim stavovima i odnosima Crne Gore", rekao je Lukovac - objavila je crnogorska državna agencija Mina.\nOn je podsetio da je rektor Cetinjske bogoslovije Gojko Perović rekao da se crkva posle izbora više neće mešati u politiku.\n"Očigledno je da to mišljenje ne dele svi krugovi u samoj crkvi, otuda i ovo najnovije mešanje“, zaključio je Lukovac.\nPodsetimo, Crna Gora i Srbija proglasile su diplomatske predstavnike Beograda i Podgorice na svojim teritorijama personama non grata i zatražile od ambasadora Vladimira Božovića i Tarzana Miloševića da napuste prestonice Crne Gore – odnosno Srbije.\nPošto je crnogorsko Ministarstvo vanjskih poslova, koje je u tehničkom mandatu, proglasilo ambasadora u Podgorici Vladimira Božovića za nepoželjnu osobu – recipročnim potezom reagovala je Srbija.\nMinistarstvu vanjskih poslova Crne Gore upućena je diplomatska nota u kojoj je ambasador Tarzan Milošević proglašen nepoželjnim u Beogradu - koja je u međuvremenu povučena.


Turska uverava saveznike da će akcije u Siriji biti "odmerene" - Izazov\nTurska uverava saveznike da će akcije u Siriji biti „odmerene“\nRadio-televizija Srbije 10. oktobra 2019. 07:46\nNajnovija turska ofanziva "Izvor mira" na severoistok Sirije, opravdava staru kurdsku poslovicu "Nema nama prijatelja osim planina". Amerika je povukla svoje vojnike sa severa Sirije i ostavila svoje dojučerašnje saveznike Kurde na milost i nemilost turskoj vojsci. Civili napuštaju mesta blizu granice sa Turskom.\n"To je naše pravo, zasnovano na međunarodnim sporazumima i rezolucijama Saveta bezbednosti. U tom okviru pokrećemo operaciju i o tome ćemo obavestiti Ujedinjene nacije i sve aktere, uključujući Siriju", naveo je Jens Stoltenberg.\nBerbernica sa dušom u centru Leskovca\nSudbina praistorijske zbirke „Gradina na Bosutu“\nKonačno prvi posao u trideset prvoj\nMemoari banatskog novinara\nVlada Crne Gore: Vlast se ne bira i ne ruši na litijama\nKo je Hidajet Biščević, predložen za ambasadora Hrvatske u Srbiji?\nUzbunjivač Obradović: U Krušiku ne znaju šta će sa mnom\nU valjevskim vrtićima decu, zbog zagađenosti vazduha, ne izvode u…


Zvanični oproštaj od voljenog dresa: "Čiko" i "Đuka"ispraćeni na najlepši mogući način! | Balkan Handball\nHome / Evropa / Zvanični oproštaj od voljenog dresa: „Čiko“ i „Đuka“ispraćeni na najlepši mogući način!\nZvanični oproštaj od voljenog dresa: „Čiko“ i „Đuka“ispraćeni na najlepši mogući način!\nUoči duela protiv Danske, od dresa sa državnim grbom zvanično su se oprostile legende crnogorskog rukometa Goran Đukanović i Mladen Rakčević.\nPredsednik Rukometnog saveza Crne Gore Petar Kapisoda uručio im je dresove reprezentacije kao uspomenu i priznanje za sve što su dali za prvi nacionalni tim koji se plasirao na veliko takmičenje nakon obnove nezavisnosti 2006. godine.\nA „Lavovi“ su im na poklon podarili jednu od najvećih pobeda u istoriji CG rukometa, protiv svetskog prava i olimpijskog šampiona.\nCetinjani koji su obeležili čitavu eru crnogorskog rukometa ispraćeni su sa terena ovacijama. Đukanović je bio prvi kapiten nezavisne Crne Gore, a Rakčević postao njen simbol neverovatnom borbenošću, neskrivenim emocijama i tonama prolivenog znoja u dresu sa državnim grbom, koji je na zvaničnim utakmicama nosio 82 puta.\n← Prethodni članak EURO 2020: Satnica 4. kola kvalifikacija\nNaredni članak → Danska ubedljiva za revanš Crnogorcima


Više od 30 minuta dnevno na tabletu - doživotni bol u vratu i leđima - Detinjarije\nMališani smeju da provedu maksimalno pola sata u fiksnoj poziciji pred ekranom. Stručnjaci iz Australije upozoravaju da deca koja provode više od 30 minuta dnevno za Ajpedima mogu već u ranom uzrastu da poseju seme hroničnog bola u vratu i leđima u kasnijem životu. Grbljenje nad elekronskom spravom u mladosti…\nStručnjaci iz Australije upozoravaju da deca koja provode više od 30 minuta dnevno za Ajpedima mogu već u ranom uzrastu da poseju seme hroničnog bola u vratu i leđima u kasnijem životu. Grbljenje nad elekronskom spravom u mladosti može da uzrokuje muskuloskeletalne probleme u odraslom dobu.\nStefani Kesidi, fizioterapeut iz Melburna, kaže da bi deca smela da provedu maksimalno pola sata u fiksnoj poziciji pred ekranom, nakon čega bi morala da se kreću.\nNaučnici s univerziteta Kertin (Curtin) u Australiji, ustanovili su da mnoge porodice dozvoljavaju deci da koriste kompjutere, Ajpede i telefone veći deo dana da bi bili zabavljeni, mirni i srećni.\nPreliminarni rezultati studije biće predstavljeni na internacionalnom kongresu udruženja ergonomičara u Melburnu sledećeg meseca. Naučnici se nadaju da će rezultati studije zabrinuti roditelje pa će uputstva koja daju na osnovu studije postati obrazac ponašanja roditelja da bi zaštitili svoju decu.\nČetvrtina dece gleda TV više od jednog sata dnevno\nUputstva u nekim zemljama sada preporučuju da deca u dobi od dve do pet godina smeju provesti maksimalno jedan sat ispred ekrana, uključujući i televiziju, a da elektronske uređaje uopštee ne smeju upotrebljavati deca mlađa od dve godine.\nStudija sa univerziteta Kerbin koja je sprovedena na 159 dece od pet godina i mlađe, uključujući i dvoje mlađe od dve godine, utvrdila je da jedna četvrtina dece gleda TV više od jednog sata dnevno preko nedelje, a za vikend još i više.\nŠezdeset posto upotrebljava tablete ili mobilne telefone tokom nedelje do jednog sata, a deset posto provodi više od sata dnevno na tabletima preko vikenda.\nSve ukazuje na to da maksimum mora biti trideset minuta i nakon toga deca bi opet trebalo da budu aktivna. Naročito ako deca počnu da se žale na bolove u leđima i vratu, što je znak da telo ne može da se nosi sa tim. Roditelji bi trebalo da ukažu deci na važnost ispravnog držanja tela i opasnost dugotrajnog sedenja.\nTagovi :bol u leđima, bol u vratu, deca i kompjuteri, dečija igra, tablet za decu


Odbranićemo slobodu uprkos svemu - Glas Podrinja\nKonferencija za medije liste „Nebojša Zelenović – Šabac je naš“\nUpravni sud u novom sadu poništio odluku GIK o proglašenju liste koju predvodi Nebojša Zelenović, usled nepotpunih podataka na 406 izjava podrške građana. Predstavnici liste tvrde da je reč o greškama koje nisu oni načinili i dodaju da ovakvi marifetluci neće sprečiti građane da odbrane slobodu svog grada\nSiguran sam da većina građana želi da odbrani našu slobodu i da ćemo svi zajedno u toj odbrani uspeti, a ovakvi i slični marifetluci ne mogu to sprečiti. Oni koji su podržali našu listu svojim potpisima i mi kao predstavnici liste trpimo posledice za greške koje su načinili drugi, ali bićemo jači i od ovakvih situacija. Najmanje je važno koji redni broj će biti ispred liste na glasačkom listiću – izjavio je na konferenciji za medije Nebojša Zelenović, predsednik stranke Zajedno za Srbiju i nosilac liste „Nebojša Zelenović – Šabac je naš“, komentarišući odluku Upravnog suda u Novom Sadu da ovu listu za lokalne izbore u Šapce proglasi nevažećom.\nNaime, pomenuta sudska instanca je usvojila žalbu Srpske napredne stranke i poništila rešenje Gradske izborne komisije o proglašenju liste „Nebojša Zelenović – Šabac je naš“ za lokalne izbore usled nepotpunih podataka na 406 overenih izjava podrške građana listi koju predvodi aktuelni gradonačelnik Šapca. Kako navodi Zelenović, nedostatak je posledica propusta javnih beležnika.\n-U danu prikupljanja potpisa, Srspka napredna stranak na raspolaganju je imala 11 notarskih knjiga, a mi samo dve. Prilikom overe potpisa podrške notari su načinili greške u delu gde treba napisati broj lične karte, mesto izdavanja i datum. Negde nedostaje broj, negde datum, negde mesto izdavanja i taj propust je kod svih 406 potpisa podrške koji su proglašeni formalno neispravnim. Greška je na notarima, a biće ispitano da li je greška slučajna ili namerna. Podsećam da je prilikom predaje potpisa konstatovan ovaj nedsotatak, te da je dežurni notar ispravio sve, ali to za Upravni sud nije bilo validno – naglasio je Zelenović i dodao da ne želi da tumači sistem odlučivanja Upravnog suda u Novom Sadu, ali da mu istovremeno nije jasna odluka da ne postoji ništa sporno u činjenici da Srpska napredna stranka nije imala pisanu saglasnost Aleksandra Vučića da njihova lista za lokalne izbore u svom nazivu ima njegovo ime.\nDan posle zvanične odluke Upravnog suda, u prostorijama stranke Zajedno za Srbiju organizovano je prikupljanje nedostajećeg broja potpisa podrške.\n-Postupamo po uputstvima Gradske izborne komnisije. Nemamo problem da skupimo ni više hiljada potpisa, a ne 406. Vara se svako ko misli da može sprečiti listu na čijem čelu je Nebojša Zelenović da nastupi na predstojećim lokalnim izborima. Ispravljamo greške koje nismo mi načinili, ali ni to neće sprečiti da budemo deo izbornog procesa i da dobijemo podršku građana koji nam veruju – ističe Milan Vasić, jedan od kandidata sa ove liste i trenutni načelnik Gradske uprave.\nJavnobeležnička komora odbacuje navode\nIstim povodom oglasila se Javnobeležnička komora Srbije koja je istakla da su greške u popunjavanju načinili stranački aktivisti, te da javni beležnik u ovom postupku samo utvrđuje identitet potpisnika.\n“Greške u podacima u obrascu su kasnije uočene i ispravljene, a lokalna Izborna komisija je takvu listu usvojila. Time je završena nadležnost beležnika, kojima se svakako ne može pripisati odgovornost za odluke bilo Izborne komisije, bilo nadležnog suda” navodi se u saopštenju Komore.


Italija: Izvoz vina dostigao rekord u 2017.\nItalijanski izvoz vina porastao je za 7% u 2017. godini, čime je dostigao rekordno visoku vrednost od šest milijardi evra, prema podacima poljoprivrednog udruženja Coldiretti.\nPodaci pokazuju da je došlo do porasta i vrednosti i količine izvoza uprkos slaboj berbi, koja je rezultirala padom poizvodnje od 26% u poređenju sa 2016. godinom.\nItalija je i dalje svetski vodeći proizvođač vina, ispred Francuske, sa godišnjom proizvodnjom od oko 40 miliona hektolitara.\nŠto se tiče izvoza, SAD su glavni potrošač italijanskih vina, sa vrednosnim porastom prodaje od 6%. Slede Velika Britanija sa porastom od 8% i Nemačka sa 3%.\nNajviši nivo rasta je ostvaren prošle godine u Rusiji – 47%, dok je Kina zabeležila porast od 25%, mada je primetno da je prisustvo italijanskih vina na ovim tržištima ograničeno u poređenju sa francuskim konkurentima.\nGlavni pokretač rasta u Italiji su prošle godine bila penušava vina, sa 15% vrednosnog rasta, kada je prodaja dostigla skoro 1,2 milijarde evra. Ipak, prosečna godišnja potrošnja vina po osobi, koja iznosi 33 litra, i dalje zaostaje za Francuskom, gde je ova brojka 45 litara.


Ana Popović | Headliner\nAna Popović koja već duže vreme sa svojim bluzom hara preko “velike bare” najavila je novi album. Upravo objavljen singl-spot donosi jednu rasterećeniju numeru u kojoj joj pomaže stariji kolega i producent Keb Mo. Pesma se zove “Lasting Kind of Love“. Novi album Ane Popović “Likes it on Top” u …\nSvetski poznata bluz gitaristkinja Ana Popović večeras će održati koncert u rodnom Beogradu, u bašti Studentskog kulturnog centra i uživo predstaviti trostruki album “Trilogija”. Mada već godinama sa bendom neumorno obilazi svet i svira na glavnim bluz, džez i rok festivalima, povratak pred beogradsku publiku za Anu je uvek posebno iskustvo. …\nRokenrol jači od oluje… 12.000 ljudi prkosilo kiši druge večeri Arsenal festa\nDrugo veče Arsenal festa na Main stageu otvorio je eksplozivni beogradski pank rok bend Repetitor. Uz jedno “Hej, zdravo” sa bine i numeru “Ispočetka” počela je najveća žurka na Balkanu. Energična svirka ovog trija podigla je atmosferu do usijanja i savršeno pripremila teren za one koji su posle nastupali. Frontmen i …\nDrugo veče Arsenal festa u znaku Ane Popović: Na svojim koncertima okupljam “najlepšu Srbiju”\nPoznata svetska bluz gitaristkinja Ana Popović nastupila je pred više od 12.000 posetilaca na Main stageu Arsenal festa, a kako je prethodno izjavila Tanjugu, na svojim koncertima uvek okupi “najlepšu Srbiju”. – Uglavnom sviramo Beograd, Novi Sad, ali nikako da dođemo južno – rekla je Popović, dodavši da se odlučila …\nŽENSKI HENDRIKS IZ SRBIJE: Prošlo je vreme kad sam imitirala druge, sad sviram samo – Anu Popović\nAna Popović je jedna od najpriznatijih svetskih bluz muzičarki i jedina Evropljanka koja je nominovana za Debitanta godine u okviru Handy awards, bluz verzije Oskara. Brojne nominacije i osvojene nagrade u Evropi i Americi kao i nadimak “ženski Hendriks” dovoljno govore o njenoj poziciji na svetskoj muzičkoj sceni. Njen kvalitet …\nAna Popović u Mikseru 14. januara, za zagrevanje zaduženi Cotton Pickers\nČuvena bluz gitaristkinja Ana Popović održaće koncert 14. januara 2017. godine u Mikser Hausu sa početkom u 21:00 čas. Ana ima brojne nominacije i osvojene nagrade u Evropi i Americi i jedina je Evropljanka koja je nominovana za Debitanta godine u okviru WC Handy Awards, bluz verzije Oskara i jedina …\nAna Popović: Prvo koncert u Beogradu, pa svetska turneja\nHeadliner.rs / 21/12/2016 / 0\nJedna od najpriznatijih svetskih bluz muzičarki Ana Popović započinje turneju 2017. koncertom pred beogradskom publikom 14. januara u Mikser Hausu. Odma posle nastupa u Beogradu ona će održati koncerte u Holandiji i Memfisu, upravo redosledom kojim se i selilia u pohodu na svetsku muzičku scenu. Ana Popović je jedina Evropljanka koja …


"Šećerana" i dalje bez kupca | Srpskacafe\nNovi pokušaj prodaje imovine bijeljinske “Šećerane” po cijeni od 8,5 miliona KM prošao je bez ijedne ponude.\nPrema riječima predsjednika Odbora povjerilaca Vojislava Nikolića i stečajnog upravnika Nebojše Matića, niko nije izvršio uplatu depozita, niti je iko podnio pismenu ponudu za kupovinu imovine stečajnog dužnika.\n-Stečajni upravnik će objaviti novi oglas sa početnom cijenom umanjenom za 500 000 KM – rekao je Nikolić.\nDodao je da će stečajni upravnik već danas dati oglas o prodaji “Šećerane” u javna glasila u RS i FBiH.\n-Možemo računati da će u srijedu ili četvrtak oglas biti objavljen, a rok za predaju ponuda je 15 dana – kazao je Nikolić.\n-Mi smo tražili od stečajnog upravnika da realizuje naredbu Skupštine povjerilaca te da pošalje dopis Vladi RS sa zahtjevom da se preispita odluka kojom Vlada preuzima stanove koji su vlasništvo “Šećerane” – rekao je Nikolić, te dodao da je stečajni upravnik preuzeo tu obavezu, koju je trebalo da izvrši još u novembru prošle godine.\nMatić, koji je vraćen na poziciju stečajnog upravnika “Šećerane” nakon što je krajem novembra 2019. godine Viši privredni sud u Banjaluci usvojio njegovu žalbu na rješenje stečajnog suda koji ga je smijenio prošle godine na inicijativu grupe povjerilaca, kazao je da je za mart zakazana sljedeća licitacija ove fabrike šećera.\nDodao je da je trenutna odluka da se “Šećerana” putem javnih licitacija prodaje do sedam miliona KM.\n-Ukoliko niko ne bude dao ponudu za osam miliona KM, cijenu ćemo spustiti na 7,5 miliona KM i tako do sedam miliona. Ako se niko ne javi ni na sedam miliona KM, onda će Skupština povjerilaca ponovo da zasjeda i donijeće novu odluku šta dalje da se uradi – objasnio je Matić.\nDodao je da je tokom dvije godine koliko on vodi stečajni postupak bilo nekoliko zainteresovanih kupaca, ali da je jedino firma “Pavgord” ponudila pet miliona KM i uplatili su depozit od 100 000 KM.\n-Skupština povjerilaca odbila je njihovu ponudu, jer su smatrali da imovina stečajnog dužnika vrijedi više – rekao je Matić.\nDodao je da su osim ove firme ozbiljne ponude za kupovinu bijeljinske fabrike šećera poslale i “Soltis” i “Sarijel” iz Turske, zatim Goran Bajkić iz Banjaluke, investitor Dragan Guru Đuragin iz Hong Konga, ali da niko od njih nije uplatio depozit, niti na bilo koji drugi način dao garanciju za ponudu.\nDodao je da će već danas biti dostavljen dopis Vladi RS da preispita svoju odluku u vezi sa 26 stanova u naselju Plava školjka u Bijeloj, površine 1 300 metara kvadratnih, na lokaciji 100 metara od mora, čija bi tržišna vrijednost mogla dostići dva miliona evra.\nBijeljinska “Šećerana” je bezuspješno licitirana po 14. put, a prazna stoji već 12 godina.


DUMANOVIĆ: Vučiću, čeka te ćelija; GIGIĆ: Istina o incidentu sa Andrejem Vučićem i Malim! (VIDEO) - Politički.rs\nSvedoci smo ophođenja režima prema nepodobnima u raznim društvenim sferama i delatnostima, a da to nisu samo ”incidenti” već praksa, govore i slučajevi Dumanovića i Gigića.\nImate priliku da pogledate intervju bivšim pripadnika MUP-a Republike Srbije Milana Dumanovića (UKP) i Zlatka Gigića, bivšeg pripadnika žandarmerija. Poslušajte kako se Vučićev režim ophodi prema nepodobnima u MUP-u. Dumanović i Gigić su inače i članovi Pokreta Oslobođenje, tačnije deo su Saveta za borbu protiv kriminala.\nMilan Dumanović je bivši pripadnik Uprave kriminalističke policije MUP-a Republike Srbije, koji je u svojstvu uzbunjivača uzbunio javnost, zajedno sa kolegom Mladenom Trbovićem, o nelegalnim akcijama policije. Te akcije je su sprovođenje po naređenju Dijane Hrkalović. Dumanović i Trbović, bivši policajci Odeljenja za opservaciju i dokumentovanje, optuženi su jer su u medijima govorili o nezakonitim akcijama u kojima su učestvovali. Dumanović i Trbović su zbog toga ostali bez posla, privedeni su, a kako se dalje razvijao slučaj poslušajte u intervjuu.\nZlatko Gigić, bivši pripadnik žandarmerije, inače učesnik borbi na Kosovu i Metohiji, gde je i ranjavan, učestvovao je u incidentu tokom Parade ponosa 2014. godina. Toga dana došlo je do sukoba između obezbeđenja (Kobri) Andreja Vučića, brata tada premijera Aleksandra Vučića, i Predraga Malog, brata tada gradonačelnika Siniše Malog i pripadnika žandarmerije koji su obezbeđivali sam događaj, kao događaj od visokog rizika. Šta se zaista toga dana dogodilo i kako je dalje tekao proces protiv grupe pripadnika žandarmerije i samog Gigića, poslušajte u ovom intervjuu.\nNaglasak razgovora je bio na ophođenju režima Aleksandra Vučića prema onima koje prepozna kao nepodobne. Razgovora je bilo i o današnjoj situaciji u policiji i žandarmeriji, strahu koji postoji kod Gigićevih i Dumanovićevih kolega, ali o poruci mladima koji planiraju da rade u MUP-u i da na taj način služe građanima i Republici Srbiji.\nDumanović ima i posebnu poruku za Aleksandra Vučića i one koji su u kriminal ogrezli, a deo su režima.\nTagged: ALEKSANDAR VUČIĆ, ANDREJ VUČIĆ, MILAN DUMANOVIĆ, POKRET OSLOBOĐENJE, ZLATKO GIGIĆ


Balkansko prvenstvo u skvošu 2017 - Arhiva 2017 - Sportski kalendar - Savremenisport.com\nNaslovna :: Sportski kalendar :: Arhiva 2017 :: Balkansko prvenstvo u skvošu 2017\n1. Pojedinačno Balkansko prvenstvo u skvošu održaće se u periodu od 10. do 12. marta 2017. godine, u Beogradu, u organizaciji Skvoš asocijacije Srbije i Evropske skvoš asocijacije.\nOvogodišnje pojedinačno Balkansko prvenstvo u skvošu, na kome se očekuje učešće ekipa iz Bosne i Hercegovine, Bugarske, Hrvatske, Grčke, Makedonije, Moldavije, Crne Gore, Rumunije, Srbije, Slovenije i Turske, održaće se u Squashland-u (ul. Kneza Višeslava 27 - Košutnjak) u Beogradu, u skladu sa ESF pravilima za Evropsko prvenstvo.\nProgramom pojedinačnog Balkanskog prvenstva u skvošu predviđena su sledeća takmičenja: u kategoriji U19 u muškoj i ženskoj konkurencij. Takođe, programom manifestacije, predviđeno je održavanje i 2. Balkanskog prvenstva u skvošu za juniore.\nPravo učešća na pojedinačnom Balkanskom prvenstva u skvošu imaće svi zainteresovani nacionalni savezi u nekoj od sledećih kategorija: U19 u muškoj i ženskoj konkurenciji;\nPrijavljivanje zainteresovanih ekipa obavljaće se do 31.01.2017. godine, putem i-mejl adrese ivansabv@gmail.com * Samo prijave odobrene od strane nacionalnih skvoš asocijacija će biti prihvaćene.\n* Svaki nacionalni savez može prijaviti najviše 4 takmičara, dok domaći nacionalni savez može prijaviti do 6 takmičara.\n10:00 - Početak takmičenja (pojedinačna konkurencija)\n10:00 - Početak takmičenja (juniori)\nFinala i ceremonija svečanog zatvaranja\nOdržavanje: od 10.03.2017. do 12.03.2017.\nOstale fotografije iz galerije: Balkansko prvenstvo u skvošu 2017\nSkvoš savez Srbije; Evropska skvoš asocijacija Mesto:\n+ Balkansko atletsko prvenstvo u dvorani 2017\n+ Evropsko prvenstvo u karateu za kadete, juniore...\n+ Evropsko prvenstvo u krosu 2017


Bugarska: Neophodno je postepeno smanjivati mere da se ne suočimo sa drugim talasom, kaže Radev\nBy Newsroom / Објављено на: April 14, 2020\n“Nećete me videti dapaničim. Više volim glas razuma, bez obzira na to koliko me košta“, rekao je bugarski predsednik Rumen Radev u Triavni, gde je posetio fabriku oružja Emko.\n„Neće proći ponovljena manipulacija kojom žele da predsednik sabotira zdravstvene mjere. Uz zdravstvene mere, moraju postojati i adekvatne socijalno-ekonomske mere sa tri veoma važna kriterijuma: da budu blagovremene, dostupne, subvencionisane“, naglasio je predsednik.\n„Ako nešto može ugroziti zdravstvene mere, to nije zbog bugarske neodgovornosti, jer nas pokušavaju ubediti da kasnimo, već zbog nedostatka ubedljivih, pravovremenih socijalnih i ekonomskih mera. Njihov nedostatak dovodi do obeshrabrivanja ljudi“, dodao je šef države.\nRadev je ponovio svoj stav o postepenom ublažavanju mera preduzetih u vanrednom stanju. „To se ne može dogoditi brzo. To je složen proces koji zahteva postupno planiranje. Mnoge zemlje već rade na takvim planovima. Ako Bugarska to ne učini, bićemo u opasnosti od drugog talasa“, rekao je Radev.\nRukovodstvo Emka već je objavilo da nije zatražilo državnu pomoć i da država ne sprečava kompaniju da izvozi proizvode u inostranstvo, gde je njeno glavno tržište. Kompanija ima 630 zaposlenih./ ibna


Vlada nije razgovarala o podeli Kosova – Nadlanu.com\nVlada nije razgovarala o podeli Kosova\nObjavljeno 25. maja 2011. / 12:23:44\nHORGOSS, 25. maja 2011. (Beta) - Premijer Srbije Mirko Cvetković izjavio je u sredu da Vlada Srbije nije razgovarala o podeli Kosova.\nCvetković je na pitanje kako komentariše izjavu zamenika premijera Ivice Dačića da je za Kosovo jedino realno održivo rešenje razgraničenje Srba i Albanaca, rekao da ne želi da komentariše izjave pojedinih političara.\n"Ne mogu da komentarišem izjave pojedinih političara jer se vlada o tome nije izjašnjavala. To je van konteksta onoga o čemu se vlada izjašnjavala", rekao je Cvetković novinarima na graničnom prelazu Horgoš, gde je prisustvovao obeležavanju Dana carinske službe Srbije.\nKada je reč o lažnim azilantima, Cvetković je rekao da je rano govoriti o tome da li su mere koje je vlada preduzela dobre. On je kazao da prvi pokazatelji govore da je opao broj lažnih azilanata, ali da se mora sačekati da se vidi da li je to trend ili smanjenje sezonskog karaktera.\nCvetković je ponovio da će Vlada preduzeti sve mere da smanji broj azilanata.


Poruke sa performansa u Gračanici (Foto Kim)\n"Nema puta ka miru. Mir je put", "Iskren mir priliči ljudima, a divlji bes zverima", "Mir dolazi kroz razumevanje, a ne kroz sporazume", neke su od poruka koje su predstavnici civilnog sektora delili okupljenima i prolaznicima u Gračanici.\n"Zbog incidenta sa Lukom, podigle su se tenzije koje mi porukama mira, tolerancije i nenasilja, želimo da smirimo. Drago mi je da omladina u srpskim sredinama na Kosovu nije učinla nikav napad koji je motivisan na etničkoj osnovi. Želimo da apelujemo na omladinu da iako se incidenti događaju, da ostanu mirini i da budu tolerantni", rekao je Rajko Jovanović iz Komunkacije za razvoj društva (CSD).\nAleksandar Velić je naveo da civilno društvo i dalje nije zadovoljno bezbednosnom situacijom, kao i da se nada da će poruke stići i do srpskih političkih predstavnika u kosovskim institucijama.\n"Ovim porukama želimo da ukažemo na bezbednost koja je vrlo bitna za sve ljude koji žive na Kosovu. Sa druge strane, želimo da pokušamo da utičemo na mlade ljude i da im poručimo da nasije nije rešenje, ni odgovor na nasilje. Nadam se da ćemo uticati i na političke predstavnike u kosovskim institucijama kako bi pokrenuli važna pitanja i kako bi mesto u kojem živimo postalo bezbednije za sve ljude", poručio je Velić.\nPodsetimo, Luku Dimitrijevića su pre više od nedelju dana napala trojica Albanaca ispred Centra građanske energije (CEC), kada se kući vraćao sa devojkom i sestrom.


Kultura - Konkurs za mural u Ćupriji - Vesti iz Kragujevca i Šumadije - Pressek.rs\nKultura Petak, 31. maj 2019.\nUstanova kulture Ćuprija raspisala je konkurs za predloge i izvođenje murala na temu lik i delo Dragoslava Mihailovića. Na konkurs se predaju predlozi murala na temu lika i/ili dela književnika Dragoslava Mihailovića, rodom iz Ćuprije.\nLokaciju murala možete videti ovde.\nPravo učešća na konkursu imaju podjednako pojedinačni umetnici i umetnički kolektivi. Predlozi murala treba da korespondiraju sa konkretnim delom ili delima ovog književnika, a dobrodošli su i predlozi koji se oslanjaju i na istorijski, društveni ili kulturni kontekst grada.\nKonkurs traje do 15. avgusta, a rezultati će biti objavljeni na zvaničnom sajtu opštine Ćuprija www.cuprija.rs.\n· Petak, 31. maj 2019. Pesničko veče u čast Volta Vitmana\nParaćin: Na prodaju zemljište u Industrijskoj zoni Zmič\nĆuprija: Balša Božović na predavanju Aleksandra Martinovića


Matis putuje u Kinu, dok tenzije rastu\nSekretar za odbranu SAD, Džejms Matis, posetiće Kinu ove nedelje usred rastućih tenzija između dve nacije u vezi sa politikom Pekinga prema Južnom kineskom moru, prodaji oružja SAD Tajvanu i rasplamsavajućeg trgovinskog rata.\nMatis je rekao novinarima u nedelju da želi da "preduzme mere" zbog kineskih ambicija, dok ojačavaju svoju vojnu poziciju u spornim oblastima Južnog kineskog mora. Rekao je da ide u Kinu otvorenog uma i da planira da puno sluša.\nUprkos osetljivim pitanjima na stolu, Matis se takođe nada da će obezbediti kinesku podršku u ubeđivanju Severne Koreje da odustane od svog nuklearnog programa, što je bio ključni cilj samita između predsednika SAD Donalda Trampa i severnokorejskog lidera Kim Džong Una, ranije ovog meseca.\nDok bude u Pekingu, od utorka do četvrtka, Matis će se susresti sa visokim zvaničnicima kineske odbrane i verovatno sastati sa predsednikom Kine, Ši Đinpingom.\nČetvorodnevno putovanje takođe će ga odvesti u Južnu Koreju, gde će razgovarati sa ministrom za nacionalnu odbranu, Song Jong Muom, i u Japan, gde bi po planu trebalo da se sastane sa ministrom odbrane, Icunori Onoderom.\nSastanci za cilj imaju uveravanje Južne Koreje i Japana da Vašington ostaje posvećen regionalnoj bezbednosti, nakon što je Tramp objavio na samitu sa Kimom da će SAD obustaviti združene vojne vežbe koje su se rutinski održavale sa Južnom Korejom.


PROMOCIJA ALBUMA IRENE BLAGOJEVIĆ – Belgrade Jazz Festival\n32. Beogradski džez festival, pod sloganom PLANETA DŽEZ, od 26. do 30. oktobra 2016. u Domu omladine Beograda i Sava Centru.\nPROMOCIJA ALBUMA IRENE BLAGOJEVIĆ\nU okviru pratećeg programa 32. Beogradskog džez festivala, u subotu 29. oktobra od 18 časova u Glavnom holu Doma omladine Beograda, biće održana promocija novog albuma pevačice Irene Blagojević.“Blistavi grad”, u izdanju PGP-RTS-a, rađen je u džez-pop žanru, u kojem Irena prednjači na domaćoj sceni, nametnuvši se kao zreo vokalista, specifičnog i prepoznatljivog stila, ali i kompozitor, aranžer i tekstopisac. Irena će uživo izvesti nekoliko numera sa novog izdanja i potpisivati diskove, a ulaz je slobodan.\nU maniru koji se temelji na tradiciji klasičnih džez diva, snažnog i upečatljivog glasa, uz svežinu modernih melodija, sa primesama pop elemenata, novi album donosi devet pesama koje će rado slušati ne samo ljubitelji džeza, već i šira publika. Pored Irene (autor i tekstopisac za većinu numera, aranžmani), na stvaranju “Blistavog grada” su radili i kompozitor Lazar Avramović, tekstopisac Dejan Ivanović, kao i Aleksandar Bahun, Ivan Aleksijević i Nebojša Zulfikarpašić (aranžmani). Album je sniman u Studiju 6 RTS-a, snimatelj je Miki Todorović.\nKao diplomirani flautista do 2000. godine Irena Blagojević je uspešno gradila karijeru u domenu klasične muzike, radeći istovremeno i kao profesor flaute. Pevanje je dugo doživljavala kao svoju “drugu ljubav”, pa je kao pobednik “Večeri mladih nada” na “Beogradskom proleću” 2000. godine stekla pravo da učestvuje na festivalu “Slavenski bazar” u Kijevu, gde je takođe osvojila prvo mesto. Godine 2008. odlučila je da započne solo karijeru u drugačijem muzičkom stilu, a pažnju je skrenula već prvim albumom ”Jutro bez ljubavi” na kojem se predstavila izgrađenim stilom interpretacije, ali i kao autor više od polovine tekstova, muzike i aranžmana.\nIzmeđu dva albuma objavila je zapažene singlove: soul pesmu “Lonely Days” na engleskom i disko-fank-džez “Memories of You”, koju je pratio i veoma atraktivan i duhovit lutkarski spot, neuobičajen za domaću muzičku scenu, ali je bila i veoma aktivna u koncertnim i klupskim nastupima. Uspešne koncerte u prethodnom periodu održala je u Domu omladine Beograda, Sava Centru, nastupila je na Kolarcu sa Big Bendom RTS-a, kao i na nekoliko džez festivala (Bijelo Polje, Cetinje, Valjevo, Sremska Mitrovica, Nišvil…), uz redovne klupske svirke (Muha Bar, Restoran Đorđe…).\nIrena Blagojević značajan deo vremena posvećuje i pedagoškom radu – već 6 godina vodi svoju školu pevanja, namenjenu mladim i talentovanim muzičarima koji žele da savladaju i usavrše pevanje, kroz individualnu nastavu, koja podrazumeva upoznavanje sa različitim pevačkim stilovima. Nedavno je počela da radi i kao vokalni predavač za EI sistemu Srbije i u školi Master Blaster kao profesor pevanja .\nPreviousTOLEF ESTVANG, ALL INCLUDED: „SVIRAMO ONO ŠTO JESMO“\nNext ĐANLUKA PETRELA: „DŽEZ SE RAZVIJA POPUT KOVITLACA“\n32. BEOGRADSKI DŽEZ FESTIVAL: OSVOJENA PLANETA DŽEZ\nROB MAZUREK: „ZVUK IMA ISCELJUJUĆU SNAGU“\nĐANLUKA PETRELA: „DŽEZ SE RAZVIJA POPUT KOVITLACA“\n2016 All Rights Reserved - Belgrade Jazz Festival


Od danas vakcinacija samo uz poziv E-uprave sa terminom - 26.01.2021, Sputnik Srbija\nOd danas vakcinacija samo uz poziv E-uprave sa terminom\nNa svim punktovima za vakcinaciju od danas će moći da se vakcinišu isključivo građani koji su dobili poziv od elektronske uprave, sa terminom vakcinacije... 26.01.2021, Sputnik Srbija\n© AP Photo / Valentin BianchiVakcina „Fajzer-Biontek“\n© AP Photo / Valentin Bianchi\nNa svim punktovima za vakcinaciju od danas će moći da se vakcinišu isključivo građani koji su dobili poziv od elektronske uprave, sa terminom vakcinacije, saopšteno je iz Vlade Srbije.\nTermin za vakcinaciju građani će dobiti nakon prijave na portalu E-uprave ili pozivom kontakt centra.\nKako je navedeno, nema nikakve potrebe, niti je u interesu javnog zdravlja da se stvaraju redovi i gužve građana koji nemaju zakazan termin, jer će svi građani dobiti vakcinu u skladu sa planom prioriteta.\nOvakva odluka doneta je zbog toga što se svakoga dana uvećava broj građana koji se nisu prijavili za vakcinaciju, a dolaze ispred punktova ili zdravstvenih ustanova kako bi se vakcinisali.\nMole se građani da poštuju procedure prijave i same vakcinacije, jer je to najbolji način da svoju vakcinu dobiju svi, po utvrđenim prioritetima.\nZbog toga Vlada Srbije još jednom poziva sve građane da dolaze na vakcinaciju isključivo u terminu kada im je ona i zakazana.\n„Iskazivanje interesovanja za vakcinaciju, nakon čega ćete u bliskoj budućnosti dobiti vreme i mesto vakcinacije, traje nekoliko minuta i veoma je jednostavno“, kažu u Vladi Srbije.\nSvi građani to mogu učiniti na adresi www.imunizacija.euprava.gov.rs.\nUkoliko osoba zainteresovana za vakcinaciju ne poseduje računar, može se prijaviti i telefonski, putem kontakt centra na broj telefona 0800 222 334, svakoga dana od 8 do 20 časova.\nVlada podseća sve građane Srbije da, bez obzira na to što je vakcina stigla u našu zemlju i što smo trenutno među vodećim državama u svetu po broju vakcinisanih građana na milion stanovnika, epidemija nikako nije gotova.\nBez obzira da li smo primili vakcinu ili ne, moramo nositi maske u zatvorenim prostorima, voditi računa o higijeni ruku, održavati međusobnu distancu kada god je to moguće i redovno provetravati prostorije.\nOdgovornim ponašanjem, poštovanjem epidemioloških mera i poštovanjem termina vakcinacije najbrže ćemo doći do našeg zajednilkog cilja, a to je konačna pobeda nad korona virusom, navedeno je u saopštenju, prenosi Tanjug.\nSkoro pola miliona građana Srbije se prijavilo za vakcinu, do sada je primilo 50.000\nKako da se prijavite za vakcinaciju u Srbiji


sport - www.lobi-info.rs\nOmladinci FK Palilulac, godinu dana bez ijednog poraza\nU nedelju 07. oktobra omladinci fudbalskog kluba Palilulac slave pravi mali jubilej i moći će da se pohvale kako nisu poraženi čitavih godinu dana.\nObjavljeno 3. oktobra 2018.\nSutra u „Pioniru“ letnji Palilula kup u ritmičkoj gimnastici\nGimnastičko društvo „Palilula“ u subotu, 29. septembra, u hali „Alekandar Nikolić“ organizuje „Međunarodni letnji Palilula kup“ u ritmičkoj gimnastici. Na ovom nadmetanju učestvovaće 150 najmlađih takmičarki iz pet zemalja, u kategorijama od 2012. do 2005. godišta.\nFK Palilulac nastavlja izgradnju rekreativnog parka u Krnjači\nObjavljeno 17. septembra 2018.\nIako je početak radova na izgradnji sportsko-rekreativnog parka u Krnjači, na zemljištu fudbalskog kluba „Palilulac“, izazvao i neke negativne komentare, radovi se odvijaju po planu.\nProteklog vikenda održan je ribolovački Lord Kup 2018\nObjavljeno 30. avgusta 2018.\nNa sportskom jezeru Mika Alas, proteklog vikenda, održan je četvrti po redu Lord Kup u sportskom ribolovu. Organizator ove manifestacije je udruženje sportskih ribolovaca „LORD“ (Leva Obala Reke Dunav), koje postoji od 2013. godine.\nMladi kajakaši iz Borče novi prvaci Srbije u mini kajaku\nProteklog vikenda, u Bačkoj Palanci, održano je prvenstvo Srbije u mini kajaku, na kome su učestvovali i mladi kajakaši kluba BSK iz Borče.\nKako smo saznali, sutra počinje Vidovdanski turnir, na Vidovdanskom terenu u Centru 3 u Borči, i to 26. po redu.\nFudbalski prenos na otvorenom danas zatvara centar grada\nU okviru organizovanog prenosa Svetskog prvenstva u fudbalu na Trgu Nikole Pašića, gde je postavljen veliki video-bim, u toku današnjeg popodneva je predviđeno zatvaranje ulica koje okružuju Trg Nikole Pašića.\nUskoro revanš na levoj obali za plasman u 1. Beogradsku ligu\nFudbalski klubovi OFK Crvenka iz istoimenog borčanskog naselja i PKB-a iz Padinske skele odigrali su prvu od dve utakmice za plasman u 1.Beogradsku ligu.\nNa levoj obali play off utakmice za 1. Beogradsku ligu\nObjavljeno 5. juna 2018.\nFudbalski klubovi OFK Crvenka, iz istoimenog naselja, i PKB, iz Padinske skele, odigraće narednih dana dve utakmice, za plasman u 1. Beogradsku ligu.\nObjavljeno 22. maja 2018.\nGovoreći o fajnal-foru Evrolige koji sutra počinje u Beogradu, gradski menadžer Goran Vesić se osvrnuo i na dvoranu „Aleksandar Nikolić“, mnogo poznatiju kao “Pionir”.\nU maju nas očekuje Beogradska biciklijada\nObjavljeno 7. maja 2018.\nU organizaciji Asocijacije „Sport za sve“ u nedelju, 20. maja, održaće se Beogradska biciklijada, sa startom na Trgu republike u 11 sati.\nObjavljeno 18. aprila 2018.\nNekadašnji kapiten fudbalske reprezentacije Srbije Dejan Stanković, u akciji „Pokaži fudbalsku strast“, uručio je danas lopte đacima Osnovne škole „Jovan Ristić“ u Borči.\nSpojili su rukomet i poeziju u vaspitanje mladih sportista\nObjavljeno 29. marta 2018. 29. marta 2018.\nNedavno su u borčanskim osnovnim školama održani „Dani mini rukometa“ u cilju promocije sporta i samog rukometima među osnovcima. Zanimalo nas je kako je došlo do ove akcije pa smo razgovarali sa organizatorima.


Ilić uvodi katastarsku legalizaciju, cena po kući 100 EUR – ICR\nSvi nelegalno sagrađeni objekti u Srbiji biće katastarski uknjiženi i na taj način će steći status legalnih objekata, a prosečna cena uknjiženja za kuću iznosiće oko 100 EUR, najavio je danas ministar građevine i urbanizma Velimir Ilić.\nTo će omogućiti izmene i dopune Zakona o premeru i katastru, planiranju i izgradnji koje bi trebalo već za dvadesetak dana da se nađu u skupštinskoj proceduri, a treba da budu usvojene do kraja godine, rekao je Ilić novinarima nakon sastanka sa predstavnicima svih opština i gradova u Srbiji.\nOn je kazao da katastarska legalizacija podrazumeva da će za prosečnih 100 EUR moći da se legalizuje objekat jer će uknjižbom u katastar ti objekti imati pravni status kao i oni koji su ranije legalizovani po redovnoj proceduri.\nSvi koji budu hteli da grade nove objekte moraće, prema rečima Ilića, to da učine po važećoj proceduri i traže kao i do sada dozvole koje će biti pojednostavljene.\nDržava će imati veliku korist od poreza na imovinu kada svi objekti budu uknjiženi u Srbiji, zaključio je Ilić.


Ratko Mladić bio na Topčideru do 28. februara 2002. godine\nRatko Mladić bio na Topčideru do 28. februara 2002. godine\nPenzionisani pukovnici Milan Biga i Vladimir Davidović potvrdili su danas na ponovljenom suđenju optuženima za skrivanje generala Ratka Mladića da je general Mladić boravio u kasarni Topčider u Beogradu do 28. februara 2002. godine kada je penzionisan kao pripadnik JNA.\n„Oni su potvrdili da su pripadnici 30. kadrovskog centra – jedinice koja je brinula za obezbeđenje generala Mladića boravili legalno u kasarni u Topčideru po odobrenju tadašnjeg načelnika Generalštaba Vojske Jugoslavije Nebojše Pavkovića“, rekao je Srni advokat Nebojša Milosavljević, branilac optuženog Blagoja Govedarice.\nBiga i Davidović saslušani su na današnjem ročištu u Prvom osnovnom sudu u Beogradu na ponovljenom suđenju optuženima za skrivanje generala Mladića od 2002. do 2006. godine.\nMilosavljević je rekao da su oni naveli da je Mladić boravio u kasarni do 28. februara 2002. godine kada je morao da napusti Topčider, i naveli da nemaju saznanja da je optuženi Govedarica snabdevao hranom jatake.\nNastavak suđenja zakazan je za 2. i 3. oktobar kada će sud, kako je naveo Milosavljević, pokušati da obezbedi da general Mladić da iskaz putem video-linka iz Haškog tribunala.\nSuđenje jatacima krenule je ispočetka 21. decembra 2011. godine, nakon što je Apelacioni sud ukinuo prvostepenu presudu kojom su bili oslobođeni optužbi za skrivanje nekadašnjeg komandanta Glavnog štaba Vojske Republike Srpske od 2002. do 2006. godine.\nPrvooptuženi Jovo Đogo preminuo je tokom procesa.\nOptužnicom im je stavljeno na teret da su, u različitim periodima od 2002. do 2006. godine, pomagali Mladiću da ne bude otkriven, iako su znali da je Haški tribunal izdao nalog za njegovo hapšenje.


Podrška mikrobiznisu u Srpskoj – malim preduzetnicima svaka marka dobro došla – Novosti Plus\nDRUŠTVO NOVOSTI EKONOMIJA Posao Poslednje vijesti Privreda Republika Srpska\nPodrška mikrobiznisu u Srpskoj – malim preduzetnicima svaka marka dobro došla\n14 Maja, 2020 14 Maja, 2020 Dragana Morača\t0 Comments\nNa pitanje kome je pomoć najpotrebnija, u ovom trenutku najteže je odgovoriti, ali nema dileme da će svaka pomoć i podrška privrednicima dobro doći, smatraju ugostitelji. U njihovom udruženju priznaju da su u protekla dva mjeseca svi pretrpjeli velike gubitke, da se uzdaju u ono što je država obećala, ali se nadaju i svakoj drugoj pomoći koja će im omogućiti da prežive.\n„Ja lično ne znam kome bih prije pomogao, malima ili velikima. Mi ćemo vjerovatno za koji dan dostaviti neki prijedlog mjera Vladi Republike Srpske za pomoć privrednim subjektima, jer poslodavci moraju opstati da bi opstali i radnici“, kaže Željko Tatić, predsjednik Udruženja radnika u ugostiteljstvu i turizmu Republike Srpske.\nTatić smatra da će dobar dio ugostitelja vjerovatno konkurisati i na javni poziv koji je prije nekoliko dana upravo za pomoć mirkobiznisima raspisala kompanija Prointer ITSS, jer bi i pet hiljada maraka nekome sada moglo da spase egzistenciju.\nO tome koliko je preduzetnicima pomoć potrebna svjedoči i činjenica da se za Prointerov projekat u samo tri dana prijavilo dvadesetak privrednika.\n„Naša kompanija od prvog dana posluje kao društveno odgovorna i pomaže gdje god može. U krizi svjetskih razmjera, o tome nismo ni imali dilemu. Jedina dilema bila je šta da uradimo, a da naša pomoć bude što svrsishodnija. U tom smislu, kao privrednici, odlučili smo da pokrenemo i akciju pomoći mikrobiznisima u Republici Srpskoj i na taj način im pokažemo da nisu sami i da na nas mogu računati. Ako svi zajedno, i javni i privatni sektor, doprinesemo da se sačuvaju zdravi mali biznisi i radna mjesta onda će se sigurno i o krizi uskoro pričati samo u prošlom vremenu”, kaže Gordana Kovačević, menadžer za razvoj poslovanja u Prointeru.\nOva kompanije kao nepovratnu novčanu podršku daje 100.000 KM, a jednom korisniku može biti dodjeljeno do 5.000 KM. Takođe, predviđena je i stručna pomoć za pet mikro preduzeća za izradu IT rješenja čija vrijednost po subjektu iznosi 2.000 KM.\nSve će biti realizovano uz tehničku podršku Područne privredne komore Banja Luka iz koje poručuju da postoji oko deset hiljada privrednih subjekata kvalifikovanih za ovaj poziv.\n“Na javni poziv do 25. maja, mogu se prijaviti preduzeća registrovana na teritoriji Republike Srpske prije 30. novembra prošle godine, koja zapošljavaju najmanje dva, a najviše devet radnika. Uslov je i da nemaju dugovanja prema Poreskoj upravi, da su u prethodne tri godine ostvarili godišnji prihod manji od 500.000 KM i da za vrijeme krize nije bilo otpuštanja radnika“, kaže Milena Đuđić, projekt menadžer u Privrednoj komori.\nSve prijave će razmatrati petočlana komisija koju će činiti predstavnici Područne privredne komore Banja Luka, Prointera i Ministarstva privrede i preduzetništva, poštujući kriterijume i dodjeljujući bodove na osnovu toga kome je i koliko dugo rad bio zabranjen ili ograničen, kao i na osnovu stope pada prihoda u periodu krize. Jedan od kriterijuma je i obrazloženje privrednih subjekata u koje namjene će otići dobijena sredstva.\nPrve najave govore da će odziv biti i više nego dobar, ističe Goran Račić, predsjednik Područne privredne komore Banja Luka.\n“Treba da izaberemo 20 preduzetnika i čeka nas veliki posao. Pozdravljamo akciju Prointera da podrži male preduzetnike, jer će im to biti značajan podstrek da održe proizvodnju i nastave poslovanje. Izuzetno je važno što se radi upravo o mikrobiznisima, jer mi već odavno zagovaramo jačanje preduzetničkog duha i u tom smslu smo intervenisali da se preduzetništvo uvede i kao predmet u srednje škole”, kaže Račić.\nIz Prointera najavljuju da će u narednom periodu, u saradnji sa poslovnom zajednicom i partnerima, pokušati da osiguraju i dodatna sredstva kojima bi u još većoj mjeri pomogli da se mali preduzetnici riješe kratkoročne nelikvidnosti, da sačuvaju radna mjesta i osavremene poslovanje.\nKako je kriza uticala na privredu, sabirali su i u Privrednoj komori Republike Srpske. Na osnovu ankete koju su proveli, više od polovine privrednika od kojih 71% pripada upravo malim i mikro preduzećima, naveli su da su već pretrpjeli štetu od 50 do 100 hiljada maraka, a strahuju i od gubitaka u maju. Većina je navela da ima probleme kod uvoza ili izvoza, a 99% anketiranih potvrdilo je ozbiljne posljedice po poslovanje za vrijeme pandemije.\n← Rajčević: Visokoškolske ustanove dužne da organizuju pet ispitnih rokova u osam termina\n“ER SRBIJA” 5. JUNA LETI DO BANJALUKE →\nFestival animiranog filma: Ove godine onlajn projekcije\nPostoji mogućnost prodaje malina na svjetsko tržište


ZAKON O VRAĆANJU ODUZETE IMOVINE I OBEŠTEĆENJU: Restitucijom vraćena imovina vredna oko milijardu evra, a proces naturalne restitucije bi trebalo da bude završen do kraja 2017. godine. Sledeća faza je proces obeštećenja za onu imovinu koja nije mogla da se vrati u izvornom obliku. 2018. godine trebalo da počne isplata obeštećenja u formi obveznica na 12 godina\nGrađanima je u procesu restitucije vraćena imovina vredna oko milijardu evra, a proces naturalne restitucije bi trebalo da bude završen do kraja 2017. godine. Sledeća faza je proces obeštećenja za onu imovinu koja nije mogla da se vrati u izvornom obliku.\nSuočavanje sa prošlošću je rečenica koju smo mnogo puta čuli u poslednjih petnaestak godina. Ipak, kako se čini, najsporije ide suočavanje sa prošlošću starom sedam decenija. Tada kada su nove vlasti samovoljno uzimale stanove, zgrade, prodavnice i fabrike, koje sada u postupcima restitucije potražuju naslednici nekadašnjih vlasnika.\nBlizu pet hiljada porodica dobilo je nazad svoje objekte, uz 1.700 hektara građevinskog zemljišta i skoro 10.000 hektara poljoprivrednog i šumskog zemljišta. Direktor Agencije za restituciju Strahinja Sekulić kaže da bi 2018. godine trebalo da počne isplata obeštećenja u formi obveznica na 12 godina.\n"Radi se na izmeni Zakona o vraćanju oduzete imovine i obeštećenju ("Sl. glasnik RS", br. 72/2011, 108/2013, 142/2014 i 88/2015 - odluka US), evo treći put, naša ideja je bila da smanjimo iznos obeštećenja, ali da povećamo obim naturalne restitucije. To je i za državu i za građane najbolje, jer novac je najvrednija roba i država ga u suštini nema", kaže Sekulić.\nProcene govore da je vrednost oduzete imovine oko 40 milijardi evra, a za sada su u restituciji najbolje prošle crkve i verske zajednice kojima je vraćeno ukupno oko 45 odsto površine traženih objekata i oko 65 odsto zemljišta, poljoprivrednog, građevinskog i šumskog.\nMile Antić iz Mreže za restituciju ističe da je i za državu najjeftinije da se više imovine vrati u naturi.\n"Otpori restituciji postoje, naročito kada su veliki objekti u pitanju, iako su oni mali, iako su to nekad bile porodične kuće, oni se danas tretiraju velikim zato sto su određene strukture zainteresovane za određene objekte, tako da u Beogradu imamo veliki broj primera gde se restitucija koči", kaže Antić.\nDanas je malo naslednika i sve su stariji.


Toroni - Sitonija, Halkidiki, Grčka - Letovanje - AquaTravel.rs\nToroni je najstarija tajna Sitonije. Sa 3000 godina istorije, carstva su dolazila i odlazila, ali Toroni je još uvek ovde i verovatno nikada nije bio toliko zanimljiv turistima kao što je danas.\nToroni ima dugu peščanu plažu dugu 2,5 kilometra. To je jedna od mnogih plaža Sitonije koja nosi „plavu zastavu“, ali nije važno koliko je ovo mestašće posećeno tokom leta, u ovoj lepoti nikada ne dolazi do gužve. Prozirna plavo-zelena voda brzo se produbljuje tako da možete praktično uroniti sa ivice vode i iskusiti osvežavajući pad.\nDok vas Sitonija nagrađuje beskonačnim mogućnostima ronjenja i podvodnog sveta, ovo mesto je samo malo posebnije. Ostaci ruševina drevne luke još uvek se mogu naći samo nekoliko metara ispod površine. Ako plivate oko čamaca koji su u vodi usidreni prema dvorcu, videćete prikaze zidnih temelja iz drevne agore.\nDespotiko Apartment Hotel & Suites smešten je na jednoj od najlepših plaža Halkidikija-Tristinika beach. Prelepa priroda-mediteranska vegetacija i beli pesak idealno se kombinuju sa plavetnilom,\nHotel Porto Koufo je smešten na samom kraju Sitonije, u simpatičnom ribarskom mestašcu Porto Koufo, na samo nekoliko koraka od plaže. Hotel se sastoji od jedne zgrade sa 49 soba, sa prelepim pogledom na mali zaliv.


Microsoft nudi rešenje za browsing na prenosivim uređajima\nMicrosoft-ov odgovor na problem razvoja aplikacija koje bi bile dostupne sa malih bežičnih uređaja je zasnovan na ASP.net tehnologiji, sledećoj generaciji Active Server Pages (ASP) standarda, koji se razvija u okviru korporativne .net strategije. Usluge koje podržava ASP.net omogućavaju razvoj web aplikacija koje bi se izvršavale na web serverima i kojima bi se pristupalo iz microbrowser-a, posredstvom bežične veze, dok .net Mobile Web SDK tome dodaje alate neophodne za razvoj korisničkih sučelja microbrowser-a u ograničenim uslovima prikaza na minijaturnim uređajima.\nActive Server Pages (ASP) je Microsoft-ova tehnologija koja se koristi za izradu web aplikacija na strani servera. Kada korisnik poseti stranu izrađenu pomoću ASP-a, ona se generiše u letu pomoću ASP run-time aplikacije koja se izvršava na serveru (nasuprot statičnom HTML fajlu koji se prosto posmatra pomoću čitača). ASP.net “ojačava” ASP na više načina. Jedan od najvažnijih je svakako njegova biblioteka kontrola. Kontrole su “prefabrikovane” programske komponente koje omogućavaju interaktivnu komunikaciju sa korisnikom kroz web čitač (omogućavaju definisanje zahteva čitača i generisanje reakcija). One omogućavaju funkcionisanje text ili list box-ova ili, na primer, izvođenje uobičajenih programerskih zahvata kao što su veze sa bazama podataka i sl.\nDa bi koristio kontrole, programer ugrađuje posebne tag-ove u web stranice ili skriptove. Kada ASP.net run-time aplikacija naiđe na neki od ovih tag-ova, ona poziva kontrolu koja je povezana sa dotičnim tag-om.\nUvođenjem ovih kontrola, Microsoft će programerima olakšati posao, poštedevši ih mnogih iscrljujućih, rutinerskih poslova koje su do sada morali da obavljaju i oslobađajući njihovu “kreativnu energiju” za pametnije stvari.


Šojgu kaže da namjerno usporavaju napad. Putinov čovjek: Nacizam treba 100% izbrisati - Index.hr\nŠojgu kaže da namjerno usporavaju napad. Putinov čovjek: Nacizam treba 100% izbrisati\nNjihovi komentari signalizirali su da Rusija ne vidi da će brzo doći kraj ratovanju dok nastoji otkloniti bilo kakav dojam da je iscrpljena, a da je skupa "specijalna vojna operacija" u zastoju, ocjenjuje agencija Reuters. Ukrajina i njezini zapadni saveznici kažu da je Rusija izgubila zamah nakon što je naišla na snažan ukrajinski otpor te da je pretrpjela velike gubitke u ljudstvu i opremi.\n"Proglašava se prekid vatre i stvaraju humanitarni koridori kako bi ljudi izišli iz okruženih područja", rekao je Šojgu u televizijskom intervjuu na 90. dan rata.\n"Naravno, ovo usporava korak ofenzive, no radimo to namjerno kako bismo izbjegli žrtve među civilnom populacijom", rekao je ministrima obrane Organizacije Ugovora o zajedničkoj sigurnosti (CSTO), vojnom savezu Rusije i pet bivših sovjetskih republika.\nKažu da će se ostvariti svi Putinovi ciljevi\nU odvojenim komentarima Nikolaj Patrušev, tajnik Vijeća sigurnosti predsjednika Vladimira Putina, rekao je da će se ispuniti svi ciljevi predsjednika u Ukrajini jer je istina na ruskoj strani.\n"Nismo opterećeni rokovima", rekao je u intervjuu u kojem je ponovio stav Rusije o denacifikaciji Ukrajine, nešto što Kijev i zapad niječu kao lažni izgovor za rat. "Nacizam mora biti 100 posto izbrisan ili će ponovno podići svoju glavu u Europi za nekoliko godina, na još ružniji način", rekao je Patrušev.\nUnatoč Šojguovim komentarima o poštedi civila, Ujedinjeni narodi zabilježili su 3930 civilnih žrtava tijekom sukoba. Rusija ponavlja da ne cilja civilna područja i optužuje Ukrajinu, bez dokaza, da koristi ljude kao "ljudske štitove".\n#ukrajina #Vladimir Putin #Sergej Šojgu #rat ukrajina


Greške certifikata: najčešća pitanja - Windows pomoć\nPovremeno ćete dobijati poruku o grešci koja vam saopštava da postoji problem sa certifikatom bezbednosti veb lokacije. Certifikat veb lokacije omogućava programu Internet Explorer da uspostavi bezbednu vezu sa tom lokacijom. Greške certifikata se javljaju kada postoji problem sa certifikatom ili sa upotrebom certifikata na serveru. Internet Explorer doprinosi većoj bezbednosti vaših informacija tako što vas upozorava na greške u certifikatima.\nŠta znače greške u certifikatima?\nBezbednosni certifikat ove veb lokacije je opozvan\nNe treba da verujete ovoj veb lokaciji. Ovo često znači da je veb lokacija bezbednosni certifikat stekla ili koristila putem prevare.\nAdresa ove veb lokacije ne odgovara adresi u bezbednosnom certifikatu\nVeb lokacija koristi digitalni certifikat koji je izdat za drugu veb adresu. Do ovoga može da dođe ako preduzeće ima nekoliko veb lokacija i koristi isti certifikat za više veb lokacija.\nBezbednosni certifikat ove veb lokacije je istekao\nTrenutni datum je pre ili posle vremenskog perioda tokom kojeg je certifikat važeći. Veb lokacije moraju da obnove certifikate kod autoriteta za certifikaciju da bi ostali aktuelni. Istekli certifikati mogu da predstavljaju bezbednosni rizik.\nBezbednosni certifikat ove veb lokacije nije potekao iz pouzdanog izvora\nCertifikat je izdao autoritet za certifikaciju koji program Internet Explorer ne prepoznaje. Phishing lokacije često koriste lažne certifikate koji aktiviraju ovu grešku.\nInternet Explorer je naišao na problem sa certifikatom bezbednosti ove veb lokacije\nInternet Explorer je pronašao problem sa certifikatom koji se ne podudara ni sa jednom drugom greškom. Do toga može da dođe ako je certifikat oštećen, neovlašćeno izmenjen, napisan u nepoznatom formatu ili nečitljiv. Ne treba da verujete identitetu lokacije ako certifikat ima ovu grešku.\nDa li je u nekim slučajevima bezbedno zanemariti grešku u certifikatu?\nCertifikat veb lokacije obezbeđuje identifikaciju veb servera. Ako u certifikatu postoji greška, to može da znači da je vaša veza presretnuta ili da veb server lažno predstavlja svoj identitet. Ako ste potpuno sigurni u identitet veb lokacije, znate da veza nije ugrožena i razumete rizike, možete da odaberete da odete na veb lokaciju. Međutim, preporučujemo da ne zanemarujete upozorenje o grešci u certifikatu.\nMogu li da posetim veb lokaciju iako postoji greška u certifikatu?\nDa. Iako se ovo ne preporučuje, na stranici sa upozorenjem o grešci u certifikatu možete da izaberete stavku Nastavi ka ovoj veb lokaciji (ne preporučuje se) da biste otišli na veb lokaciju. Ako zanemarite stranicu sa upozorenjem i odete na veb lokaciju koja ima grešku u certifikatu, program Internet Explorer će zapamtiti taj certifikat dok je pregledač otvoren. Možete da se vratite na lokaciju i nećete dobiti drugo upozorenje za taj certifikat dok se Internet Explorer ponovo ne pokrene.\nNe, u programu Internet Explorer nije moguće isključiti proveru certifikata. Ako dobijate greške u certifikatu, to znači da veb lokacija koju posećujete ima probleme sa certifikatom i to ne ukazuje na problem sa programom Internet Explorer.\nNa šta ukazuju greške sa certifikatom?\nNe bi trebalo da otvarate ovu veb lokaciju. Ova greška često ukazuje na to da je veb lokacija dobila ili da koristi bezbednosni certifikat na zlonameran način.\nOva adresa veb lokacije se ne podudara sa adresom u bezbednosnom certifikatu\nOva greška ukazuje na to da veb lokacija koristi certifikat koji je izdat drugoj veb adresi. Do ove greške može doći ako kompanija u svom vlasništvu ima nekoliko veb lokacija i koristi isti certifikat za više veb lokacija.\nBezbednosni certifikat ove veb lokacije je zastareo\nDo ove greške dolazi ako period važenja certifikata vremenski sledi pre ili posle trenutnog datuma. Veb lokacije moraju da obnove svoje certifikate kod autoriteta za certifikaciju da bi i dalje bili aktuelni. Zastareli certifikati mogu da predstavljaju bezbednosni rizik.\nBezbednosni certifikat ove veb lokacije ne potiče od pouzdanog izvora\nDo ove greške dolazi kada je certifikat izdao autoritet za certifikaciju koji Internet Explorer ne prepoznaje. Phishing lokacije često koriste lažne certifikate koji dovode do ove greške.\nInternet Explorer je naišao na problem sa bezbednosnim certifikatom ove veb lokacije\nOvo upozorenje se prikazuje kada Internet Explorer naiđe na problem sa certifikatom koji se ne podudara ni sa jednom drugom greškom. Do ovoga može doći zbog toga što je certifikat oštećen, neovlašćeno izmenjen, napisan u nepoznatom formatu ili ga nije moguće očitati. Ako certifikat ima ovu grešku, ne bi trebalo da imate poverenja u identitet ove lokacije.\nDa li se nekada može bez problema zanemariti greška sa certifikatom?\nCertifikat veb lokacije omogućava identifikaciju veb servera. Ako certifikat ima grešku, to može da ukazuje na to da je došlo do presretanja veze ili da veb server pruža lažni identitet. Ako nemate nikakve sumnje u pogledu identiteta veb lokacije, ako ste sigurni da veza nije ugrožena i svesni ste rizika, možete da otvorite ovu veb lokaciju. Međutim, preporučujemo vam da obratite pažnju na upozorenje o certifikatu.


► Džonson u poseti Škotskoj očekuje gest EU o pregovorima o Bregzitu\nDžonson želi da se sastane sa evropskim rukovodiocima i pregovara ali ne i da mu se kaže da EU ne želi da preispita sporazum o povlačenju, izjavio je neimenovani portparol britanskog premijera i dodao da je parlament odbacio taj sporazum što znači da ga treba menjati.\nEU je u nekoliko navrata navela da ne prihvata zahteve o ponovnim pregovorima o sporazumu koji su London i Brisel postigli.\nDžonson je danas novinarima rekao da postoji "dobra šanse da se postigne dogovor" i da je to njegov cilj.\nNovi premijer je obećao da će Bregzit 31. oktobra stupiti na snagu sa ili bez dogovora.\nPosle Škotske, Džonson nastavlja turneju po zemlji posetom Velsu i Severnoj Irskoj.\nBritanski premijer Boris Džonson, koji je zaražen koronavirusom, izjavio je danas da produžava karantin i posle sedam dana koje preporučuju britanske sanitarne vlasti, čekajući da mu nestanu...


CATL razvio bateriju koja traje dva miliona kilometara -- Znanost i tehnologija -- Sott.net\nPon, 08 Lip 2020 21:03 UTC\nKineski gigant za proizvodnju baterija za električne automobile za "Teslu" i "Folksvagen" razvio je novu moćnu bateriju koja traje dva miliona kilometara - što bi moglo da predstavlja pravu prekretnicu u automobilskoj industriji.\n"Contemporary Amperex Technology Co. Ltd" (CATL) spreman je da proizvede bateriju koja ima vek trajanja od 16 godina i dva miliona kilometara, rekao je Zeng Jukun, predsedavajući izvršnog odbora kineskog giganta.\n"Ukoliko neko sada napravi narudžbinu, mi smo spremni za proizvodnju", istakao je Zeng bez otkrivanja da li su neki ugovori potpisani.\nKako je već pisao specijalizovani portal Elektrek, "Tesla" planira da proizvede sopstvenu bateriju trajanja dva miliona kilometara, ali zajedno sa partnerima.\nProšlog meseca, Rojters je izvestio od tome da "Tesla" radi sa CATL na proizvodnji baterije trajanja dva miliona kilometara i da će je prvo ugrađivati u vozila "model 3" proizvedena u "Gigafabrici" u Šangaju.


Početna » Poljoprivreda » Povrtarstvo » Kelj pupčar uzgoj i korist za Vaše zdravlje\nPSS Jagodina Mira Miljković, dipl.ing.\nGaji se najčešće iz rasada, mada može da se proizvede i direktnom setvom iz semena. ]Pri proizvodnji iz rasada može da se seje u martu ili aprilu u različitim vrstama zaštićenog prostora da bi se rasadio u aprilu ili maju za letnju, odnosno jesenju potrošnju. Međutim, u našim uslovima za zimsku proizvodnju najbolje je ako se setva obavlja krajem maja, a rasađivanje krajem juna ili početkom jula. Sadnja ne sme da kasni, jer ukoliko se zakasni glavičice ostaju sitnije i nedovoljno formirane, uz to su slabijeg kvaliteta.\nUspeh u proizvodnji kupusnjača umnogome zavisi od kvalitetnog rasada. Da bi ostvarili kvalitetan rasad setvu treba obaviti na pripremljenoj i nadubrenoj leji sa po 2,5-3 g semena po m2. Nakon setve seme se pokriva kompostnom smešom u debljini 1-1.5 cm. Nakon setve treba obaviti obilno zalivanje. Pored setve na leji rasad kupusnja?a može da se seje i sejalicama na razmaku redova oko 30-50 cm i tada se može da se obavi meduredna kultivacija. Pri ovakvoj setvi dobija se rasad boljeg kvaliteta. Ovakva setva je moguća, jer prostora uvek ima dovoljno, pa ne mora da se primenjuje gusta setva na leji.


Dodik o novom snimku Milana Tegeltije: Taj vokabular je neprihvatljiv – Fokus.ba\nDodik vjeruje, kako kaže, da će pravosudne institucije uspjeti da vrate povjerenje koje su izgubile u javnosti\nBosanskohercegovačko pravosuđe i dalje je u centru skandala.\nI dok je za predsjednika VSTV-a BiH Milana Tegletiju objavljeni snimak u kojem je on, po drugi put u centru pažnje, samo pokušaj diskreditacije, a čitav slučaj čist kao suza – za predsjedavajućeg Predsjedništva BiH Milorada Dodika zbog takvih snimaka javna scena je zagađena.\n– Javna scena potpuno je zagađana objavljivanjem raznih snimaka, komentar je predsjedavajućeg Predsjedništva BiH Milorada Dodika u vezi sa nedavno objavljenim snimkom koji mnogi nazvali “Potkivanje 2”, a u kojem se čuje navodni telefonski razgovor Milana Tegeltije, predsjednika Visokog sudskog i tužilačkog vijeća BiH i jedne sada već bivše članice VSTV-a Miljane Buhe.\nDodik vjeruje, kako kaže, da će pravosudne institucije uspjeti da vrate povjerenje koje su izgubile u javnosti:\n“Ima mnogo snimaka. Apsolutno je gotovo neprihvatljivo da visokopozicionirani ljudi na taj način upražnjavaju taj vokabular i koriste takve stvari, ali, opet, sve je to stvar pravosuđa, tužilaštva i ostalih stvari”, kazao je danas Dodik.\n#milorad dodik#milan tegeltija#Miljana Buha


RTS :: Dan avijacije Srbije\nDruštvo Dan avijacije Srbije\nnedelja, 02. avg 2009, 08:01 -> 21:36\nU znak sećanja na 2. avgust 1893. godine, kada se prvi put zvanično pominje vazduhoplovstvo u tadašnjoj srpskoj vojsci, obeležen Dan avijacije.\nPripadnici 98. avijacijske baze na vojnom aerodromu Lađevci kod Kraljeva obeležili su danas 2. avgust - Dan roda avijacije i verski praznik Sveti Ilija sečenjem slavskog kolača.\nNa aerodromu je posle počasnog stroja prikazana smotra letelica i vazduhoplovnog naoružanja a na svečanosti u krugu aerodroma starešinama, vojnicima i gostima o razvitku srpskog vazduhoplovstva govorio je komandant baze pukovnik Dejan Joksimović.\nPovodom praznika vazduhoplovaca, na sportskom aerodromu "Brege" u Kraljevu Aero klub "Mihajlo Petrović" je, posle 30 godina pauze, ponovo otvorio školu jedriličarstva koja će moći da primi na obuku 15 budućih jedriličara.\nI Vazduhoplovni savez Beograda i vazduhoplovci Srbije obeležili su u beogradskom "Aeroklubu" praznik svog zaštitnika svetog proroka Ilije.\nNaređenjem kralja Aleksandra Obrenovića predviđeno osnivanje vazduhoplovnih balonskih odeljenja pri svakoj diviziji srpske vojske, pripadnici Vazduhoplovstva Vojske Srbije 2. avgust obeležavaju kao Dan roda avijacije.\nSrbija među prvih 15 zemalja s ratnim vazduhoplovstvom\nOko 300 pilota, koliko ih ima Vojno vazduhoplovstvo Srbije, raspolaže sa nešto više od sto letelica, od kojih je, u zavisnosti od rezervnih delova, upotrebljiva jedna do dve trećine.\nU prvoj polovini ove godine piloti su u proseku leteli po 15 sati, što je više nego prethodnih godina, ali tri puta manje nego što nalažu standardi u razvijenim zemljama.\nPrema rečima majora Dejana Vasića, nivo bezbednosti letenja je na izuzetno visokom nivou, naročito imajući u vidu problem sa rezervnim delovima.\n"Za nas pilote mislim da je problem prekid u kontinuitetu letačke obuke i neizvesnost u kom pravcu će se sve to kretati u budućnosti na šta mi ne možemo da utičemo", objasnio je Vasić.\nNovi avioni nisu kupovani više od dvadeset godina, a u narednih deset godina srpski piloti moći će da lete na četiri Miga 29 i na avionima Galeb G4.\nČetrnaest Migova 21 za nekoliko godina biće prizemljeni, jer im ističu resursi.\nU Komandi vazduhoplovstva urađena je taktička studija nabavke novog višenamenskog borbenog aviona.\nAvioni F16, "eurofajter", francuski "rafal", modernizovani ruski Mig-29, "suhoj", prema oceni komandanta Vazduhoplovstva i PVO brigadnog generala Ranka Živka, imaju izuzetno visoke letne karakteristike, naoružanje i opremu koji bi zadovoljili potrebu za zaštitom vazdušnog prostora.\nZa kupovinu jedne eskadrile, odnosno 14 do 20 aviona, koliko se planira, potrebno je 500 do 800 miliona evra.\nVojni analitičar Aleksandar Radić smatra da će veliki problem biti osposobiti novu generaciju pilota na tehnici koja sada postoji za prijem nove generacije vazduhoplova.\nNa Aerodromu "Batajnica" 13. septembra biće organizovan aeromiting na kome je 15 zemalja već potvrdilo učešće, a očekuje se da će leteti piloti iz dvadesetak zemalja.\n(četvrtak, 04. feb 2010, 21:55)\nИван Младеновић [neregistrovani]\n(nedelja, 02. avg 2009, 19:45)\nДража Митровић [neregistrovani]\n(nedelja, 02. avg 2009, 19:33)\n(nedelja, 02. avg 2009, 18:47)\n(nedelja, 02. avg 2009, 18:32)\n(nedelja, 02. avg 2009, 17:55)\n(nedelja, 02. avg 2009, 16:47)\n(nedelja, 02. avg 2009, 15:28)\n(nedelja, 02. avg 2009, 15:15)\n(nedelja, 02. avg 2009, 15:05)


NSinfo: Voša sada želi u Evropu: -7, reprogram dugova, borba za licencu...\nVoša sada želi u Evropu: -7, reprogram dugova, borba za licencu...\nNovi Sad i Srbija gas zajednički rade da se obezbede svi uslovi\nRačun Fudbalskog kluba Vojvodina odblokiran je posle gotovo dva meseca, ali klub se sada bori za dobijanje evrolicence.\nPosle plasmana u plej-of, za navijače Vojvodine stiže još jedna pozitivna vest.\nKako se može videti na sajtu Narodne banke Srbije, račun novosadskog kluba bio je u blokadi 56 dana, od 8. februara do 5. aprila. U pojedinim trenucima, iznos blokade je prevazilazio 110 miliona dinara.\nPrema nezvaničnim informacijama, "uzrok" novonastalih problema bio je nekadašnji predsednik kluba Dragoslav Vuković. Klub je uspeo da napravi dogovor i da deo novca isplati poveriocima, dok je za jedan deo dugovanja napravljen reprogram, prenosi 021.rs.\nZa 56 dana blokade Vojvodina je u 10 utakmica u Superligi i Kupu ostvarila pet poraza, dva remija i tri vezane pobede u poslednja tri kola. Upravo te tri pobede odvele su Vošu u plej-of, a sada ih sedam bodova razlike deli od mesta koje vodi u Evropu.\nTim koji svaku sezonu počinje sa evropskim ambicijama ponovo je podgrejao nade dela navijača, iako je i dalje dosta skeptika po pitanju plasmana "stare dame".\nIpak, Evropa je za sada na čekanju.\nKako saznaje 021.rs, još uvek se čeka licenca za igranje evropskih takmičenja zbog nadzora Uefe, a Grad Novi Sad i "Srbijagas", glavni pokrovitelji kluba, zajednički rade da se obezbede svi uslovi za dobijanje licence. Klub mora da obezbedi uslove koje traži Uefa, a tiču se isplate igrača, ispunjavanja ugovornih obaveza, servisiranja dugovanja...\nizvor: 021.rs, agencije, foto: Fotografije fudbalskih utakmica Jelena Grlić\n... evropa, fk vojvodina, Novi Sad, super liga, vojvodina


Dačić: Potpuno smo sami - Kozarac.ba\nSrbijanski premijer Ivica Dačić ocijenio je u intervjuu da je međunarodna zajednica odustala od ranije ponude za veliku autonomiju Srba na sjeveru Kosova i da sad ne nudi nikakvu autonomiju, a da su prijedlozi Prištine Beogradu u Briselu bili ponižavajući, neprihvatljivi i neprimjenjivi.\n"Međunarodna zajednica je ranije govorila da neće biti podjele Kosova, da je maksimum za Srbe velika autonomija na sjeveru. Sad se ne nudi nikakva autonomija. Svaki francuski grad ima više ovlasti nego ta srpska zajednica na Kosovu", rekao je Dačić u intervjuu za francuski list Le Monde.\nPublikacije i okrugli stolovi\nOn je rekao da prijedlog iz Brisela predviđa formiranje "protokolarne zajednice Srba, bez izvršnih ovlasti, koja može štampati publikacije i održavati okrugle stolove, ali koja nema ovlasti u oblasti obrazovanja, zdravstva i kulture", a posebno ne u pravosuđu, policiji i obrazovanju.\nSrbijanski premijer je istaknuo kako sad na Kosovu "postoji sukob dvije fikcije – da Srbiji pripada cijela pokrajina i da Priština ima suverenitet nad cijelim Kosovom".\nDačić je rekao da je Priština odbila prijedlog Beograda da postoji regionalno zapovjedništvo policije koje bi postavila srpska zajednica, žalbeni sud na teritoriju srpske zajednice, kao i da jedina vojna snaga na teritoriji gdje žive Srbi bude sastavljena od Srba, "dok se ne uspostavi uzajamno povjerenje", prenosi Hina.\n"Srbija je suočena s teškim problemom. Ne možemo prihvatiti taj predlog, a ne možemo ga odbiti jer je direktno vezan za našu evropsku integraciju. Mi smo u živom pesku, pri najmanjem pokretu upast ćemo dublje. Nemamo ruku za koju da se uhvatimo. Nemamo podršku kao Thaci, koji ne samo da ima SAD nego ima i Evropsku uniju. Mi smo potpuno sami”, istaknuo je srbijanski premijer za Le Monde.\nRok – utorak\nSrbijanski državni vrh je, nakon neuspjelih osam krugova pregovora s Prištinom, od Brisela dobio rok do utorka 9. aprila popodne da prihvatiti ili odbaci rješenje za Srbe na Kosovu koje nude kosovske vlasti uz podršku EU i SAD.\nOdbacivanjem ponude Srbija ostaje bez šansi da od Brisela u dogledno vrijeme dobije datum pregovora o pristupanju Evropskoj uniji, dok bi – po ocjenama srbijanskog državnog vrha – prihvaćanjem prijedloga Prištine Beograd donio odluku na štetu kosovskih Srba.


Dolazimo! Upućena pretnja svim slobodnim „zviždačima“ - Sputnjik Srbija\n05:05 25 Maj 2020\nDolazimo! Upućena pretnja svim slobodnim „zviždačima“\n19:31 11.04.2019 (osveženo 20:02 11.04.2019) Preuzmite kraći link\nHapšenje Džulijana Asanža je poruka svim budućim „zviždačima“ da će proći na ovaj način ako se usude da obelodane neko od nepočinstava koje čine vlade zapadnih zemalja“, kaže novinar Nikola Vrzić, autor knjige o „Vikiliksu“.\nPovodom hapšenja osnivača „Vikiliksa“ Džulijana Asanža, koji se od 2012. nalazio u zgradi Ambasade Ekvadora u Londonu, a kojeg je ambasador te zemlje praktično „predao“ britanskoj policiji, Vrzić kaže da je još od promene vlasti u Ekvadoru pretila opasnost da će Asanž biti izbačen iz ambasade, odnosno da će mu biti uskraćen azil.\nDosad najciničnije obrazloženje zašto je uhapšen Asanž\n„Ako se ne varam, njemu je već godinu dana uskraćena svaka komunikacija sa spoljnim svetom i pristup internetu. Naravno da su ove optužbe zbog kojih ga traži britanska policija prosto jedna smejurija, s obzirom na to da ga traže jer se nije odazvao sudu u slučaju lažnih optužbi za silovanje koje su u Švedskoj već odbačene. Naravno da je u pozadini svega toga američki pritisak i američka želja da Džulijan Asanž bude izručen i da mu se sudi u SAD“, kategoričan je Vrzić.\nTu, kako kaže, dolazimo do onoga što je najinteresantnije u čitavoj priči o najtraženijem „zviždaču“ u svetu.\n„Asanžu u Americi ne treba da se sudi zbog neistine, već zbog istine koju je izneo. Toliko o tom zapadnom poimanju slobode misli, slobode govora i nezavisnom novinarstvu. Nas u Srbiji možda to treba ponajmanje da čudi. Pre dvadeset godina oni su bombardovali zgradu RTS-a upravo da bi ućutkali onu istinu koja je nepoželjna, tako da je sve ovo sada potpuno u skladu sa takvim njihovim poimanjem slobode, gde ste zapravo slobodni samo da ponavljate njihovu propagandu“, ocenjuje Vrzić.\nIako je predsednik Ekvadora Lenjin Moreno rekao da je dobio garancije britanske vlade da Asanž neće biti izručen zemlji u kojoj bi mu mogla biti izrečena smrtna kazna, Nikola Vrzić smatra da je malo verovatno da Asanž ne bude izručen Sjedinjenim Državama.\n„Mislim da je poenta čitave operacije upravo da Asanž bude izručen Americi, jer ne postoji drugo objašnjenje ovolikog angažovanja britanske policije i velike bruke zbog jednog minornog prekršaja. Ovo je zapravo slučaj koji prevazilazi ličnu sudbinu Džulijana Asanža ili ’Vikiliksa‘ kao organizacije. Naime, ovo je pretnja svim budućim „zviždačima“ da će proći na ovaj način ako se usude da obelodane neko od nepočinstava koje čine vlade zapadnih zemalja“, ukazuje Vrzić.\nI politikolog Aleksandar Asafov ocenjuje da hapšenje osnivača Vikiliksa nije iznenađenje.\n„Bez obzira na to što je slučaj Asanža već zastareo, mislim da će američki politički sistem posredstvom kolega iz Londona izravnavati račune sa njim, ne zbog biračke kampanje protiv demokrata, već zbog objavljivanja tajnih dokumenata. Nema sumnje da je Asanž nagrada za američki pravni sistem, nagrada koju su se tako dugo trudili da osvoje“, smatra Asafov.\nAsanž već proglašen krivim\nOn podseća da je Asanž tokom američke predsedničke kampanje objavljivao materijale koji su smetali Demokratskoj partiji.\n„Svedoci smo da se rukovodstvo Ekvadora predalo, a da je nadalje sudbina Asanža u rukama londonske policije. Očigledno je da će vrlo brzo biti izručen, ali je takođe moguće da će se međunarodna zajednica umešati u njegovu sudbinu i on bi mogao biti oslobođen, čemu se Rusija nada. Mada, za to ima malo šanse“, ukazuje Asafov.\nKako za Sputnjik ocenjuje Izrael Šamir, novinar koji je sarađivao sa „Vikiliksom“, hapšenje Asanža je zaprepašćujuća i tragična vest.\n„Jasno je da je ovo vezano za njegov politički rad. Ujedinjeno Kraljevstvo je odlučilo da istera šta je naumilo, ali je očigledno da iza svega stoje SAD. I Ekvador sada ima mnogo svojih problema i ne baš uspešnog predsednika koji je tužio svog prethodnika Koreu zbog toga što je dozvolio da ambasada bude iskorišćena za utočište Asanža. Ukratko, ovo još jednom podseća čitav svet da se utočište može naći samo u Moskvi, jer mi nikada ništa ne čujemo o Snoudenu, on je praktično iščezao sa vidika“, kaže Šamir za Sputnjik.\nPrkosna poruka Asanža iz policijske marice (foto, video)\nPrema rečima Pitera Tačela, aktiviste za ljudska prava koji sarađuje sa Vikiliksom, odluka Vlade Ekvadora da preda Asanža britanskoj policiji predstavlja jasno kršenje njegovih prava kao građanina Ekvadora i njegovog prava na azil.\n„Asanžovo hapšenje dovodi ga u situaciju da može biti izručen Sjedinjenim Državama, gde mu preti kazna zatvora od 30 i više godina. Pritom, Asanž ništa nije otkrio, on je objavio ono što je otkrila Čelsi Mening, a što su takođe objavili ’Gardijan‘ i ’Njujork tajms‘. Zašto se onda samo njemu sudi?“, pita Tačel i dodaje da ekstradicija Ansaža Americi nije u javnom interesu.\nVikiliks, Asanž, hapšenje


EU Observer: Očekuju se optužnice protiv Tačija i Dauta Haradinaja | KoSSev\nStrani mediji nastavljaju da se bave razvojem događaja koji se odvijaju oko Specijalnog suda na Kosovu. EU Observer, nezavisni medij koji pokriva zbivanja unutar Evropske unije, dao je prostora izjavi državama Kvinte, koja je objavljena juče kao ultimatum protiv ukidanja Specijalnog suda. Takođe, pominje protivljenje predsednika Kosova Hašima Tačija i Dauta Haradinaja Specijalnom sudu, navodeći da će se baš njih dvojica suočiti s optužnicom.\n"Očekuje se da se Daut Haradinaj i Tači, dva bivša komandanta OVK suoče sa slučajevima u Sudskoj specijalizovanoj instituciji na Kosovu," piše EU Observer, navodeći da protivljenjima protiv suda ugrožavaju evropsku budućnost Kosova, prenosi portal Zeri.\nDalje se u tekstu navodi da je EU stvorila Specijalni sud da se bavi optužbama protiv visokih zvaničnika OVK koji su bili uključeni u trgovinu organima srpskih zarobljenika tokom ratu na Kosovu 1998. i 1999.\nEU Observer je preneo izjavu premijera Kosova, Ramuša Haradinaja, tokom jučerašnje posete Đakovici, gde je on rekao da je bio protiv suda dok je bio u opoziciji, te da je i sada protiv.\n"Njegov brat, Daut Haradinaj, poslanik, otišao je još dalje, kada je prošle nedelje rekao da će prva hapšenja Specijalnog suda aktivirati bivšu gerilu OVK-a," piše EU Observer.\nTakođe je pomenut i predsednik Kosova, Hašim Tači, u sklopu ovog napora i njegove odluke da oprosti braći Kićina i Ramadani.


TotalCar.rs » Kinezi preuzimaju „Pežo“ i „Sitroen“?\nCitroën, novo, Peugeot\n0 komentara 9868 pregleda\nPravi ekonomski i politički potres u Francuskoj izazvala je vest da bi moćna kineska grupa „Dongfeng“ mogla da preuzme 30 odsto kapitala u domaćem koncernu PSA koji okuplja automobilske gigante „Pežo“ i „Sitroen“. Još toliko bi mogao da bude ulog države, koja do sada nikada nije bila akcionar u ovoj kompaniji (za razliku od „Renoa“ gde drži 15 odsto), što bi praktično značilo da porodica „Pežo“, koja je firmu osnovala pre 200 godina, gubi kontrolu nad preduzećem. Porodica „Pežo“ trenutno raspolaže s nešto preko 25 odsto akcija i ima 38 odsto glasačkog udela.\nPSA je u velikim finansijskim problemima. Prošle godine su zabeležili rekordni minus od pet milijardi evra. Od tada su uspeli da se malo podignuali i dalje im je potreban svež novac za potpuno ozdravljenje.\nPrema do sada još zvanično nepotvrđenim najavama, „Dongfeng“ i francuska država bi u PSA trebalo da ubrizgaju po milijardu i po evra. Ove tri milijarde predstavljaju oko 70 odsto trenutnog kapitala na berzi kompanije, koji se kreće oko 4,4 milijarde.\n„Dongfeng“ i PSA već sarađuju u Kini, poslednjih dvadeset godina. Prošle godine su, s tri fabrike u provinciji Vuhan, držali 3,5 odsto kineskog tržišta, s planom da do 2015. dostignu pet odsto.\nS druge strane, francuskoj grupi ne ide na domaćem terenu. Prošlog meseca, zabeležili su novi pad od 6,8 odsto prodaje, za razliku od glavnog konkurenta „Renoa“, koji je odskočio čak 18,1 odsto, i to u trenutku kada su se registracije novih vozila u celoj zemlji uvećale za 3,4 posto. PSA, inače, po broju prodatih automobila, zauzima drugo mesto u Evropi iza „Folksvagena“ i sedmo u svetu. „Reno“ je odmah iza, treći, odnosno deveti.\nPosle najava da bi moglo da dođe do značajne promene vlasničke strukture u firmi, bez obzira na perspektivu velike dokapitalizacije, akcije PSA u ponedeljak pre podne su na pariskoj berzi pale za čak devet odsto.\nAutor: G. Čvorović, Izvor: Novosti


Bahrein posle Sinofarma kao treću dozu daje Fajzer - Društvo - Dnevni list Danas\nPočetna » Društvo » Bahrein posle Sinofarma kao treću dozu daje Fajzer\nSrpska studija pokazala manju efikasnost kineskog cepiva kod starijih\nM. R.04.06.2021. 07:41\nFoto: BETAPHOTO: DRAGAN GOJIĆ\nBahrein će starijima od 50 godina, koji su prethodno primili dve doze Sinofarm vakcine, ponuditi da kao treću dozu prime Fajzer-Biontek vakcinu, prenosi Vol strit džurnal.\nKako se navodi, u Bahreinu je 60 odsto vakcinisanih primilo cepivo kineskog proizvođača, s tim da se u ovoj kraljevini trenutno suočavaju sa novim naletom korona virusa.\nIako tamošnji zvaničnici navode da Sinofarm vakcina pruža visok stepen zaštite i da 90 odsto onih koji su u hospitalizovani zbog kovida 19 nisu vakcinisani, zvanični savet će biti da građani stariji od 50, koji su gojazni ili imaju neko hronično oboljenje, a koji su primili dve doze Sinofarma, šest meseci nakon druge doze dobiju Fajzer vakcinu.\nU tekstu Vol strit džurnala prenose se i nalazi srpske studije koja nije objavljena a koja je pratila stvaranje antitela među vakcinisanima Sinofarm vakcinom u Srbiji. Ta studija pokazala je da je među 150 učesnika, 29 odsto onih koji tri meseca nakon dobijene prve doze nisu razvili antitela. Prosečna starost ispitanika bila je iznad 65 godina.\nSinofarm vakcina dobila je odobrenje za upotrebu od Svetske zdravstvene organizacije, koja je tom prilikom između ostalog naglasila da iako ne postoje podaci o efikasnosti vakcine među starijima, nema razloga da se veruje da ova grupa neće razviti sličan odgovor nakon primljene vakcine kao i mlađa populacija.\nProizvođač Sinofarm još uvek nije dao nikakve preporuke oko davanja treće doze, s tim da su ranije iz Ujedinjenih Arapskih Emirata istakli da će davati treću dozu onima koji nisu razvili antitela.\nFajzer-Biontek vakcinaKorona virusSinofarm vakcinavakcinacijaVakcine\n2 reagovanja na “Bahrein posle Sinofarma kao treću dozu daje Fajzer”\n04. juna 2021. u 08.08\nJe’l to znaci da sinofarn ne radi?\n04. juna 2021. u 12.08\nNe znači. Čitaj tekst pažljivo


Krizni štab danas doneo odluku "Ove mere će vaziti!" - Valjevo na dlanu\nHomeVestiKrizni štab danas doneo odluku „Ove mere će vaziti!“\nKrizni štab danas doneo odluku „Ove mere će vaziti!“\nKrizni štab je, na današnjoj sednici odlučio da dosadašnje mere ostanu na snazi do daljnjeg, a procenjeno je i da nema prepreka za nastavak školske godine od 18. januara, prenela je ministarka Darija Kisić-Tepavčević.\nOna je, novinarima, nakon sednice Štaba, prenela da se odluka o zadržavanju mera, odnosi na obavezan PCR test za ulazak u zemlju, kao i na rad ugostiteljskih objekata do 20 časova.\n„Neće biti organizovanog dočeka srpske Nove godine“, podvukla je Kisić-Tepavčević.\nNa osnovu epidemiološke situacije, kako je kazala, procenjeno je da su uslovi takvi da nema prepreka za nastavak školske godine od 18. januara.\n„Nastaviće se pohađanje osnovnih i srednjih škola po dinamici kakva je bila pre raspusta“, objasnila je ona.\nKisić-Tepavčević najavila je i da će, s obzirom na pad učestalosti oboljevanja Institut „Banjica“ početi da radi u nekovid režimu.\nU Srbiju su danas stigle dodatne količine vakcina Fajzer, a Kisić je rekla da će ta vakcina dolaziti svake nedelje i da će vakcinacija biti nastavljena po prioritetima.\nOna je dodala da postoje detaljni planovi za vakcinaciju i da će , u zavisnosti od raspoloživih količina vakcine i epidemiološke situacije, u narednom periodu svi koji su se prijavili, biti obavešteni gde i kada da se jave.\nTakođe, je istakla i da je trend obolevanja i umiranja u odnosu na pre nekoliko nedelja upadu, ali podseća da su brojke i dalje izuzetno visoke, jer svaki dan par desetina građana izgubi bitku sa koronom, što znači da ne smemo biti opuštanja.\nKisić je navela da će se u narednih par dana videti da li će broj zaraženih porasti, kao posledica okupljanja za pranzike, što je bio slučaj u evropskim zemljama, te istakla da se nada da se to kod nas neće desiti.\nUpitana za preminule mlade lekare, i da li će biti neke analize, kako bi se utvrdilo kako je i zašto došlo do visoke brojke preminulih zdravstvenih radnika, Kisić Tepavčević je rekla da je gubitak svakog života veliki gubitak za sve, te da se rade se analize i procenuju rizici i razlozi za najnepovoljnije ishode koji su se desili.


INICIJATIVA ZA DONOŠENJE ZAKONA O LUSTRACIJI „PRELETAČA“ - Media & reform centar Niš\nPosted on 7 јула, 2016 July 18, 2016 by mirc\nSamo dva meseca nakon održanih lokalnih izbora u Srbiji, sastav lokalnih parlamenata razlikuje se od izbornih rezultata. Odbornici izabrani sa lista jedne partije prelaze u drugu stranku, neretko sasvim suprotnih programskih i vrednosnih opredeljenja. Nacionalna koalicija za decentralizaciju smatra da su ova „preletanja“ suštinski slučajevi prekrajanja izborne volje građana i obesmišljavanje procesa izbora i glasanja. Reč je o zlupotrebi poverenja građana koja se dešavala i ranije, trgovini mandatima u kojoj ne znamo šta se prodaje i po kojoj ceni.\nNacionalna koalicija za decentralizaciju zato pokreće inicijativu za donošenje Zakona o lustraciji „preletača“ koji bi se bazirao na trgovini uticajem, iz člana 366 krivičnog zakonika Republike Srbije. Pokretanje krivičnog postupka dalo bi mogućnost oduzimanja mandata poslanicima i odbornicima koji prekrajaju izbornu volju građana težeći ka potencijalnom unovčavanju svojih funkcija.\n„Srbija je jedna izborna jedinica i ima proporcionalni sistem, te preletanje odbornika i poslanika nakon izbora ima dimenzije izborne krađe. Svi političari koji nakon izbora napuštaju svoju izbornu listu ili prelaze u drugu političku opciju, Zakonom o lustraciji ‘preletača’ sankcionisali bi se tako što bi im se, po našem predlogu, oduzimali mandati ili izrekla višegodišnja zabrana kandidovanja u izbornom procesu na lokalnom, pokrajinskom i republičkom nivou, odnosno izrekla zabrana obavljanja bilo kakve javne funkcije u periodu od najmanje deset godina“, kaže Mladen Jovanović, predsednik Upravnog odbora Nacionalne koalicije za decentralizaciju.\nDosadašnja praksa „javne osude“ preletanja nije uspela da umanji broj takvih slučajeva, koji su naprotiv sve češći, tako da je jedino efikasno i održivo rešenje – sankcionisanje.\nBrojni su primeri u Srbiji zašto sadašnji izborni sistem mora da doživi drastične promene kako bi se sprečila promena izborne volje građana. Na primer, na Vračaru su građani najveće poverenje poklonili listi „Vračar slobodno“, ali je mogućnost da ta lista ponovo formira vlast nedavno onemogućena zato što je odbornik LDP-a sa te liste dao podršku Srpskoj naprednoj stranci u zamenu za mesto predsednika Skupštine opštine. U opštini Bela Palanka dogodila se slična situacija: iako je Socijaldemokratska partija Borisa Tadića osvojila većinu, čitav odbor prešao je u Srpsku naprednu stranku pod izgovorom da je to „u interesu građana i zbog bolje i kvalitetnije podrške države“.\nPozivamo sve zainteresovane strane da se priključe inicijativi i daju preporuke za unapređenje čitavog procesa i kako bi se predupredio problem da pojedini izabrani predstavnici građana pokušavaju da „unovče“ svoje mandate na političkom tržištu Srbije.\nViše informacija možete naći na sajtu biramkogabiram.rs\nUčesnici međunarodnog kampa Grupe „Kobra“ u poseti MRCN-u\nZAJEDNIČKI ROK KONCERT SRPSKE I AMERIČKE VOJSKE